16
1 ከሮር ገራ ከን ነማት፤
ዴቢን አረባ ገሩ ዋቀዮ ብራ ዹፈ።
2 ነመ ቶኮ ከራንሳ ሁንድ ቁልቁሉ እት ፈካተ፤
ያደ ነማ ገሩ ዋቀዮቱ መዳለ።
3 ዋን ሆጄቱ ሁንደ ዋቀዮት ኬነዹ፤
ከሮርኬስ ሲፍ ምልካአ።
4 ዋቀዮ ዋን ሁንደ ካዮ ኦፊሳቲፍ ሆጄተ፤
ሀሞተዩ ጉያ በዲሳቲፍ ቆጴሰ።
5 ነምን ኦፍ ቱሉ ከምዩ ፉለ ዋቀዮ ዱረት በልፈማዸ፤
ዹጉማን እን ኡቱ ህንአደበምን ህንሀፉ።
6 ነምን ጃለላፊ አመነሙማዻን አራረ ጩቡ አርገተ፤
ዋቀዮን ሶዳቹዻንስ ሀምነራ ጭተ።
7 ዮ ከራን ነማ ዋቀዮን ገመቺሴ፣
እን አከ ዲኖትንሳስ ነጋን እሰ ወጅን ጅራተን ንጎዸ።
8 ገሊ ጉዳ ጀልእናን አርገተን መና
ዋን ጥኖ ቀጄሉማን አርገተን ወየ።
9 ነምን ገራሳ ኬሰት ከራሳ ከሮርፈተ፤
ዋቀዮ ገሩ ተርካንፊሳሌ ንሙርቴሰ።
10 ህዺን ሞቲ ሆደ ዱበተ፤
አፋንሳሌ ሙርቲ ህንጀልእሱ።
11 መዳሊፊ ሰፈርቱን ቀጄላን ከን ዋቀዮት፤
ኡልፍን ኮሮጆ ኬሰ ጅሩ ሁንድኑ ሆጂሳት።
12 ሰበቢ ቴሶን ቀጄሉማዻን ጀባቴ ዻበቱፍ
ሞቶትን ዋን ሀማ ሆጄቹ ንበልፉ።
13 ሞቶትን አፋን ዹጋ ዱበቱት ንገመዱ፤
እሳን ነመ ዹጋ ዱበቱ ንጃለቱ።
14 ዼከምስ ሞቲ ኤርገማ ዱኣት፤
ነምን ኦጌስ ገሩ ንቀበኔሰ።
15 ጅሬኝ እፈ ፉለ ሞቲ ኬሰ ጅረ፤
ሱራንሳ አኩመ ዱሜሰ ቦካ አርፋሳት።
16 ኦጉማ አርገቹን ወርቄ ጫለ፤
ሁበትና አርገቹንስ ሜቲ ጫለ!
17 ዳንዲን ነመ ቶላ ሀምነራ ፈጎዸ፤
ነምን ከራሳ ኤጉስ ጅሬኘሳ ኤገተ።
18 ኦፍ ቱሉን በዲሳን ዱረ፣
ኦፍ ቦኮክሱንስ ኩፋቲን ዱረ ዴመ።
19 ወረ ኦፍ ቱሉ ወጅን ቦጁ ቆደቹ መና፣
ሀፉራን ገድ ኦፍ ቀበኒ ወረ ጩንቁርፈሜ ወጅን ጅራቹ ወየ።
20 ነምን ጎርሰ ፉዸቱ ከምዩ ንምልካአ፤
ከን ዋቀዮን አመነቱስ ኤብፈማዸ።
21 ነምን ገራዻን ኦጌሰ ተኤ ቀልቤፈታ ጄዸመ፤
ዱቢን ምኣዉሞ ጎርሰ ደበለ።
22 ሁበትናን ነመ እሰ ቀቡፍ መደ ጅሬኛት፤
ጎዉማን ገሩ ጎዎተት አደቢ ፍደ።
23 ገራን ነመ ኦጌሳ አረበሳ ቀጄልቸ፤
አፋንሳስ ጎርሰ ደበለ።
24 ዱቢን ነመ ገመቺሱ ዻበ ደማት፤
እን ሉቡት ንምኣወ፤ ለፌስ ንፈይሰ።
25 ከራን ቀጄላ ነመት ፈካቱ ቶኮ ጅረ፤
ዹመረት ገሩ ዱአት ነመ ጌሰ።
26 ፌዺን ሆጄታን ቶኮ ኛታፍ ቀቡ
ሆጂፍ እሰ ከካሰ፤ ቤለኡንሳስ እቱመ ጭመ።
27 ነምን ፋይዳ ህንቀብኔ ሀምነ መለተ፤
ሃሳንሳስ አኩመ እብደ ዋ ጉቡት።
28 ነምን ጀልኣን ሎለ ከካሰ፤ ሀመቱንሞ
ምቾተ ወልት ዽኣተን ገርገር ባፍት።
29 ነምን ጄቁምሳን ዴሙ ኦላሳ ጎዎምሴ
ከራ ጀልኣት እሰ ጌሰ።
30 ነምን እጀ ቅሱ ጀልእነ ከሮርፈተ፤
ከን ህዺ ጭኒነቱሞ ሀምነ ፍደ።
31 አሪን ጎንፎ ኡልፍናት፤
እንስ ከራ ቀጄላዻን አርገመ።
32 ጎተ ወራናረ ነመ ኦብሰ ቀቡ፣
ነመ መጋላ ቶኮ ቦጅኤ ፉዸቱረ ከን ኦፍ ቀቡ ወየ።
33 እጣን ጉዴደረት ቡፈመ፤
ሙርቶትንሳ ገሩ ጉቱማን ጉቱት ዋቀዮ ብራ ዹፈ።