22
ፋርፈትና ገለታ ከን ዳዊት
22፥1‑51 ኩወፈ – ፋር 18፥1‑50
1 ዳዊት ዮሙ ዋቀዮ ሀርከ ዲኖተሳ ሁንዳፊ ሀርከ ሳኦል ጀላ እሰ ባሴት ዱቢ ፋርፈትና ከነ ዋቀዮፍ ፋርፈቴ። 2 እንስ አከነ ጄዼ፦
“ዋቀዮ ከታኮት፤ ደአትኖኮቲፊ ኦልቻኮት፤
3 ዋቅንኮ ከታኮ ከን አን ኮሉ እት ገሉዸ፤
እን ጋቸነኮቲፊ ጋንፈ ፈይነኮት።
እን ደአትኖኮ ጭማ፣ ኮሉኮቲፊ ፈይሳኮት፤
አት ነሞተ ሁምናን ነመት ከአን ጀላስ ነ ባስተ።
4 “አን ዋቀዮ ገለን እሳፍ መሉ ሰነ ነንዋመዸ፤
ዲኖተኮ ጀላስ ነንበራረመ።
5 ደምበሊን ዱኣ ነ መርሴረ፤
ሎላን በዲሳስ ነ ልቅምሴረ።
6 ፉኞን ሲኦል ነት መረሜ፤
ክዮን ዱኣስ ነት ዹፌ።
7 “አን ዽጵነኮ ኬሰት ዋቀዮን ነንዋመዼ፤
ዋቀኮት ነንእየዼ።
እንስ መነ ቁልቁሉማሳቲ ሰገሌኮ ዸገኤ፤
እይኮስ ጉረሳ ሴኔ።
8 ለፍት ንሆለቴ፤ ንሶቾቴስ፤
ሁንዴወን ሰሚወኒ ንራፈመን፤
ሰበቢ እን ዼከሜፍስ እሳን ንሆለተን።
9 ኣር ፉኛንሳቲ ኦል በኤ፤
እብድ ዋ በርበዴሱ አፋንሳቲ በኤ፤
ጭሌን ቦበኡስ አፋንሳቲ በኤ።
10 እን ሰሚወን ተርሳሴ ገድ ቡኤ፤
ዱሜሶን ጉራችስ ሚለሳ ጀለ ቱረን።
11 እን ኪሩቤልን ያበቴ በርሴ፤
ቆቾ ቅሌንሳቲንስ ኦል በኤ።
12 እን ዱከነ፣ ዱሜሰ ሰሚ
ከን ቦካዻን ዱከናኤሞ ጎዶሳ ጎዸቴ።
13 እፈ ፉለሳ ኬሳስ
በከካን በለቅሴ በኤ።
14 ዋቀዮ ሰሚዻ ንቀቀዌሰኤ፤
ሰገሌን ዋቀ ዋን ሁንዳ ኦሊስ ንዸገአሜ።
15 እን ጥየሳ ደርበቴ ዲኖተ ብትኔሴ፤
በከካስ ገድ ዺሴ እሳን ፍጤ።
16 ዼከምሰ፣ ዋቀዮቲን
ሁምነ ሀፉረ ፉኛንሳቲ በኡቲንስ
ሱሉለወን ገላና እፈት ባፈመን፤
ሁንዴወን ለፋስ ቁላ ሀፈን።
17 “እን ኦል ጉባዻ ገድ ሂጠቴ ነ ቀቤ፤
ብሻኖተ ገድ ፈጎ ኬሳስ ነ ባሴ።
18 እን ዲነኮ እሰ ጀባ ጀላ፣ አመጃጆተኮ
ወረ አከ መሌ ነት ጭመን ጀላስ ነ ባሴ።
19 እሳን ጉያ ረክነኮት ነት ዹፈን፤
ዋቀዮ ገሩ ገርጋርሰኮ ቱሬ።
20 እን እዶ በልኣት ነ ባሴ፤
ዋን ነት ገመዴፍስ ነ ኦልቼ።
21 “ዋቀዮ አኩመ ቀጄሉማኮቲት ና ኬኔረ፤
አኩመ ቁልቁልነ ሀርከኮትስ ነ በዻሴ።
22 አን ከራ ዋቀዮ ኤጌራቲ፤
ዋቀኮራ ገረገሌ ሀምነ ህንሆጄትኔ።
23 ሴርሳ ሁንድኑ ፉለኮ ዱረ ጅረ፤
አንስ አጀጀሳራ ህንጀልአትኔ።
24 አን ፉለሳ ዱረት ሙዳ ህንቀቡ ቱሬ፤
ጩቡራስ ኦፍ ኤገዼረ።
25 ዋቀዮ አኩመ ቀጄሉመኮት፣
አኩመ አን ፉለሳ ዱረት ቁልቁሉ ተኤትስ ነ በዻሴረ።
26 “አት ነመ አመነማት አመነሙማኬ አርግሲፍተ፤
ነመ ሙዳ ህንቀብኔትስ ከን ሙዳ ህንቀብኔ ታተ፤
27 ነመ ቁልቁሉት ቁልቁሉ ታተ፤
ነመ ጀልኣትሞ ጀልኣ ታተ።
28 አት ወረ ገድ ኦፍ ቀበን ንኦልችተ፤
ወረ ኦፍ ቱለንሞ ገድ ዴብሱፍ እጅኬ እሳን እላለ።
29 ያ ዋቀዮ፣ አት እብሳኮት፤
ዋቀዮ ዱከነኮ እፈት ንጌደረ።
30 አን ገርጋርሰኬቲን ሎልቶተ ዺበዼ ነንዴመ፤
ዋቀኮቲንስ ደላ ኡታሉ ነንደንደአ።
31 “ዋቀ ከነ፣ ከራንሳ ሙዳ ህንቀቡ፤
ዱቢን ዋቀዮ ህርእነ ህንቀቡ።
ወረ እሰት ኮሉ ገለን ሁንዳፍ እን ጋቸነ ተአ።
32 ዋቀዮ መሌ ዋቅን ኤኙ?
ዋቀኬኘ መሌስ ከታን ኤኙ?
33 ከን ሁምነ ነ ህዸቺሱ፣
ከን አከ ከራንኮስ ነጋ ተኡ ጎዹ ዋቀ።
34 እን ሚለኮ አከ ሚለ ቦሮፋ ጎዸ፤
እዶ ኦል ዼራረስ ነ ዻበቺሰ።
35 እን ሀርከኮ ወራናፍ ሌንጅሰ፤
እሬንኮስ እዳ ናሲ ደብሱ ንደንደአ።
36 አት ገርጋርሰኬ ከን ነመ ፈይሱ ጋቸነ ናፍ ጎተ፤
ገርጋርስኬስ ነመ ጉዳ ነ ጎዼ።
37 አከ ኮሜንኮ ህንሙጩጫኔፍ፣
ሚለኮቲፍ ዳንዲ በልእፍቴርተ።
38 “አን ዲኖተኮ አርኤ ነንበሌሴ፤
ሀመ እሳን በርበዳአንትስ አን ዱበት ህንዴብኔ።
39 አን ጉቱማን ጉቱት እሳን ነንበርበዴሴ፤
እሳን ዴብአኒ ከኡ ህንደንደአን፤
እሳንስ ሚለኮ ጀለት ንኩፈን።
40 አት ሎላፍ ሁምነ ነ ህዸቺፍቴ፤
አመጃጆተኮስ ፉለኮ ዱረት ገድ ዴብፍቴ።
41 አከ ዲኖትንኮ ዱግደ ዱበት ዴብአኒ በቀተን ጎቴርተ፤
አንስ አመጃጆተኮ በርበዴሴረ።
42 እሳን ገርጋርሳፍ እየን፤ ገሩ ከን እሳን ኦልቹ ቶኮዩ ህንቱሬ፤
ገረ ዋቀዮትስ ንእየተን፤ እን ገሩ ዴቢ ህንኬንኔፍ።
43 አንስ አኩመ አዋረ ለፋት እሳን ነንዳኬ፤
ቡሌሴስ አኩመ ዾቄ ዳንዲራት እሳን ዽዺቴ።
44 “አት ሎለ ነሞታ ጀላ ነ ባፍቴርተ፤
መታ ሰቦታ ጎቴ ነ ጅራችፍቴርተ።
ሰብን አን ህንቤክኔ ነ ተጃጅለ፤
45 ነሞትን ኦርማ ነ ሶሶበተን፤
እሳን አኩመ ዋኤኮ ዸገአኒን ናፍ አጀጀመን።
46 እሳን ሁንድ አብዲ ኩተተን፤
ሆለቻስ ደአትኖሳኒ ጀባ ኬሳ በአን።
47 “ዋቀዮ ጅራታዸ! ከታንኮ ሃኤብፈሙ!
ዋቅንኮ፣ ከታን፣ ፈይሳንኮ ኦል ኦል ሃጄዹ!
48 እን ዋቀ ሃሎ ና ባሱ፣
ከን ሰቦተስ ነ ጀለ ገልቹ፣
49 ከን ዲኖተኮ ጀላስ ብልሰ ነ ባሱዸ።
አት አመጃጆተኮቲ ኦል ነ ጎተ፤
ጎልቶተ ጀላስ ነ ባፍቴ።
50 ከናፉ ያ ዋቀዮ፣ አን ሰቦተ ግዱት ስን ሌልሰ፤
ፋርፈትና ገለታሌ መቃኬቲፍ ነንፋርፈዸ።
51 “እን ሞአናወን ጉርጉዳ ሞቲሳቲፍ ንኬነ፤
ድበማሳ ዳዊቲፊ ሰኚሳቲፍ፣
አራረ በረ በራ ንአርግሲሰ።”