7
ዹምን ዹፌረ
1 ኤርገሲ ዱቢን ዋቀዮ አከነ ጄዼ ገረኮ ዹፌ፦ 2 “ያ እልመ ነማ፣ ዋቀዮ ጎፍታን ብየ እስራኤሊን አከነ ጄዸ፦
“ ‘ዹመ! ጎሌ ብየቲ አፍረንት
ዹምን ዹፌረ።
3 አመስ ዹምንኬ ገኤረ፤
ዼከምሰኮ ስረት ነንዸንገላሰ፤
አን አኩመ አመለኬቲት ስት ነንሙረ፤
ጎቸወንኬ ጅብሲሶ ሁንዳፍስ አን ስን አደበ።
4 አን ገረ ላፍናን ስ ህንእላሉ
ዮካን ስ ህንባሱ፤
አን ሀመ ጎቸወንኬ ጅብሲሶን ሱን ስ ግዱ ጅረንት፣
አመለኬቲፍ ስን አደበ።
ኤርገሲስ እስን አከ አን ዋቀዮ ተኤ ንቤክቱ።’
5 “ዋቀዮ ጎፍታን አከነ ጄዸ፦
“ ‘በዲ! በዲን ተካ ህንዸገአምን
ቶኮ ዹፋ ጅረ።
6 ዹምን ዹፌረ!
ዹምን ዹፌረ!
እን መታንሳ እስንት ከኤረ።
እን ዹፌረ!
7 ያ ወረ ብየቲ ኬሰ ጅራተን፣
በዲን እስንት ዹፌረ።
ዬሮን ገኤረ፤ ጉያን ዽኣቴረ፤
ቱሉወንረት ገመቹ ኡቱ ህንተእን ጄቁምሰቱ ተአ።
8 አን ዼከምሰኮ ስት ዸንገላሱዻፈን ጅረ፤
ኣሪኮሌ ስት ነንበአ፤
አኩመ አመለኬቲትስ ስት ነንሙረ፤
ጎቻወንኬ ጅብሲሶ ሰነ ሁንዳፍስ ስን አደበ።
9 አን ገረ ላፍናን ስ ህንእላሉ
ዮካን ስ ህንበራሩ።
ሀመ ጎቸወንኬ ጅብሲሶን ሱን ስ ግዱ ጅረንት
አን አኩመ አመለኬቲት ስን አደበ።
“ ‘ኤርገሲስ አከ ከን ሩኩቱ ሱን አነ ዋቀዮ ተኤ እስን ንቤክቱ።
10 “ ‘ጉያን ሱን ኩኖት!
እን ዹፌረ!
በዲን ጨብሴ ዹፌረ፤
ኡሌን ለቴረ፤
ኦፍ ቱሉማን ደራሬረ!
11 ጎሊን ጉደቴ ኡሌ ሀምነ አደቡ ተኤረ፤
እሳን ኬሳ ነምን ቶኮዩ ህንሀፉ፤
ወልዳሳኒ ኬሳ፣
ቀቤኘሳኒቲፊ
ዋን ፋይዳ ቀቡ ኬሳ
ቶኮዩ ህንሀፉ።
12 ዬሮን ሱን ዹፌረ፤
ጉያን ሱን ገኤረ።
እን ብቱ ህንገመድን፤
ከን ጉርጉሩስ ህንገድን፤
ዼከምስ ጉቱማሳኒት ዹፋቲ።
13 ሀመ ለማንሳኒዩ ሉቡን ጅረንት
እን ለፈ ጉርጉሬ ህንዴብፈቱ፤
ሙልአትን ዋኤ ሰባቲፍ ሙልአቴ
ዱበት ህንዴብኡቲ።
ሰበቢ ጩቡሳኒቲፍ እሳን ኬሳ ነምን ቶኮዩ
ሉቡ ኦፊሳ ህንኦልፈቱ።
14 “ ‘ሰበቢ ዼከምስኮ ወልዳ ሁንደረ ጅሩፍ
እሳን መለከተ አፉፈኒ
ዋን ሁንደ ቆጴፈተንዩ፣
ነምን ቶኮዩ ገረ አደ ወራና ህንዸቁ።
15 አላን ጎራዴቱ ጅረ፤
ኬሳንሞ ዸእቻፊ ቤለቱ ጅረ፤
ወር ባድያ ጎራዴዻን ዱኡ፤
ወር መጋላ ኬሳሞ ቤላፊ ዸእቻን ዹሙ።
16 በቀቶትን ወር ምልቀን
ቱሉወንት በቀቱ።
ቶኮን ቶኮንሳኒ
አኩመ ጉጌወን ሱሉላ
ሰበቢ ጩቡሳኒቲፍ ንኣዱ።
17 ሀርክ ሁንድ ንናፈተ፤
ጅልብ ሁንድኑስ ብሻን ተአ።
18 እሳን ወያ ገዳ ኡፈተኒ
ሶዳዻን ሀጉገሙ።
ፉልሳኒ ቃኒ ኡፈተ፤
መታንሳኒስ ንሃደመ።
19 “ ‘እሳን ሜቲሳኒ ዳንዲወንረት ገቱ፤
ወርቄንሳኒ አከ ዋን ጡራኣ ተአ።
ጉያ ዼከምሰ ዋቀዮት ሜቲፊ
ወርቄንሳኒ እሳን ኦልቹ ህንደንደኡ።
እሳን ኛተኒ ቤለ ህንበአን
ዮካን ገራሳኒ ህንጉተተን፤
ሜቲፊ ወርቄንሳኒ እሳን ጉፈቺሴ
ጩቡት እሳን ገልቼራቲ።
20 እሳን ፋየ በሬዳሳኒቲን ኦፍ ቱለኒ
ዋቆተሳኒ ጅብሲሶፊ ፈኪወን ፋይዳ ህንቀብኔ ሰነ
ቶልቹፍ እት ፈየደመን።
ከናፉ አን ወንቶተ ከኔን
ገረ ዋን ጡራኣት እሳን ዱራ ነንጌደረ።
21 አን ሀርከ ነሞተ ብየ ኦርማት ቦጁዻፍ፣
ሀሞተ ለፋትስ ሳምቻፍ ደበርሴ እሼ ነንኬነ፤
እሳንስ እሰ ንጡሬሱ።
22 አን ፉለኮ እሳንራ ነንዴብፈዸ፤
እሳንስ እዶኮ ጃለተማ ሰነ ንጡሬሱ፤
ሳምቶትንስ እት ሴነኒ ንጡሬሱ።
23 “ ‘ሰበቢ ብየቲን ዺገ ዸንገላሱዻን፣
መጋለቲንሞ ጎሊዻን ጉተምቴፍ
ፎንጫ ቆጴስ።
24 አን አከ እሳን መኔንሳኒ ዻለኒፍ
ወረ ሰቦተ ኬሳ አከ መሌ ሀሞ ተአን ነንፍደ፤
ኦፍ ቱሉማ ነሞተ ጀጀቦ ነንጨብሰ፤
መኔን ቁልቁሉማሳኒስ ነንጡሬሰ።
25 ዬሮ ራፈምን ዹፉት እሳን ነጋ በርባዱ፤
ገሩ ቶኮሌ ህንአርገተን።
26 በዲን በዲረት፣
ኦዱንስ፣ ኦዱረት ንዹፈ።
እሳን ራጂራ ሙልአተ አርገቹ ንያሉ፤
ሴር ሉቦተ ብራ፣
ጎርስሞ ማንጉዶተ ብራ ንዸበመ።
27 ሞቲን ንቦአ፤
እልም ሞቲ አብዲ ኩተተ፤
ሀርክ ኡመተ ብየቲ ንሆለተ።
አን አኩመ ሆጂሳኒት ገቲሳኒ ነንኬናፍ፤
አኩመ ሴረ ኦፊሳኒትስ ሙርቲ ነንኬናፍ።
“ ‘ኤርገሲስ እሳን አከ አን ዋቀዮ ተኤ ንቤኩ።’ ”