27
ዮታም ሞትቸ ይሁዳ
27፥1‑4፣7‑9 ኩወፈ – 2ሞቶ 15፥33‑38
1 ዮታም ዬሮ ሞቲ ተኤት ነመ ወጋ ድግደሚ ሸን ቱሬ፤ እንስ ዬሩሳሌም ኬሰ ታኤ ወጋ ኩዸ ጀአ ንቡልቼ። መቃን ሃዸሳ የሩሳ ቱሬ፤ እሼንስ እንተለ ዛዶቅ ቱርቴ። 2 እንስ አኩመ አባንሳ ኡዝያን ጎዼ ሰነ ፉለ ዋቀዮ ዱረት ዋን ቀጄላ ንሆጄቴ፤ እን ገሩ አከ አባሳ መነ ቁልቁሉማ ዋቀዮ ህንሴኔ። ተኡስ ነሞትን ጩቡ ሆጄቹ እቱመ ፉፈን። 3 ዮታም ከረ መነ ቁልቁሉማ ዋቀዮ ከን ኦል ኣኑ ዴብሴ እጃሬ፤ ደላ ዸጋ ከን ጋረ ኦፌልረትስ ሆጂወን እጃርሳ ባይኤ ንሆጄቴ። 4 ጋረን ይሁዳረት መጋላወን፣ ቦሶነ ኬሰትሞ ደአኖወኒፊ ገሞወን ንእጃሬ።
5 ዮታምስ ሞቲ አሞኖታ ወራኔ እሳን ንሞአቴ። ወጋ ሰነ ኬሰ አሞኖትን ሜቲ ታላንቲ ዽበ ቶኮ፣ ቀመዲ ቆሮሲ ኩመ ኩዸኒፊ ገርቡ ሰፈርቱ ቆሮሲ ኩመ ኩዸን ንኬነኒፍ። አሞኖትን ወጋ ለመፋፊ ወጋ ሰደፋትስ ሀመሱመ ንከፈለኒፍ።
6 ዮታም ሰበቢ ፉለ ዋቀዮ ዋቀሳ ዱረ አመነሙማን ዴዴብኤፍ ጀባቻ ዴሜ።
7 ወንቶትን በረ ዮታም ኬሰ ሆጄተመን ብራ፣ ሎለ እን ሎሌፊ ወንቶትን እን ሆጄቴ ብራ ክታበ ሞቶተ እስራኤሊፊ ይሁዳ ኬሰት በሬፈመኒሩ። 8 እን ዬሮ ሞቲ ተኤት ነመ ወጋ ድግደሚ ሸን ቱሬ። እንስ ዬሩሳሌም ኬሰ ታኤ ወጋ ኩዸ ጀአ ንቡልቼ። 9 ዮታም አቦቲሳ ወጅን ቦቆቴ መጋላ ዳዊት ኬሰት ንአዋለሜ። እልምሳ ኣሃዝ እዶሳ ቡኤ ሞቲ ተኤ።