21
ራጂ ባብሎኒን ሞርሙ
1 ራጂ ገሞጂ ገላነ ብረ ጅርቱን ሞርሙ፦
አኩመ ቡቤን ሀማን ብየ ክባ ሀጣኡ ሰነ፣
ዌረራን ቶኮ ገሞጂዻ፣
ብየ ሶዳችሳ ኬሳ ንዹፈ።
2 ሙልአትን ሀማን ቶኮ ነት ሙልአቴረ፦
ገንቱን ንገንት፤ ሳምቱንስ ንሳምት።
ያ ኤላም፣ ኦል በእ! ያ ሜዴ መርሲ ቀብ!
አን ኣዱ እሼን ፍዴ ሁንደ ነንጡሙረ።
3 ከነረት ዱግድ ነ ጭቴ፤
አኩመ ዱበርቲ ጭኒንስፈቱ ሙደምን ነ ቀቤ፤
አን ዋነን ዸገኤን ነንሆለዼ፤
ዋነን አርጌንስ ነንራፈሜ።
4 ቀልቢንኮ ንራፈሜ፤
ሶዳን ነ ሆለቺሴ፤
ድምምስን አን ሀዌ ሱን
ሶዳት ነ ጀላ ጌደረሜ።
5 እሳን ማዲ ቆጴሱ፤
አፋ ድሪርሱ፤
ንኛቱ፣ ንዹጉ!
እስን ቆንዳልቶትን ከኣ፤
ጋቸነስ ዘይቲ ድባ።
6 ጎፍታን አከነ ናን ጄዸ፦
“ዸቂቲ ኤግዱ ቶኮ ረመድ፤
እንስ ዋን አርጉ ሃህሙ።
7 እን ዮሙ ወረ ፈርደ ያበተን
ከኔን ለመ ለማን ያአን፣
ወረ ሀሬ ያበተን
ዮካን ወረ ጋለ ያበተን አርጉት፣
ሃደመቁ፤
ጉቱማን ጉቱት ሃደመቁ።”
8 ኤግዱን ሱንስ አከነ ጄዼ እዬ፤
“ያ ጎፍታኮ፣ አን ጉዩመ ጉያን
ቆጢ ኤጉምሳረ ነንዻበዸ፤
ሀልከን ሁንደስ አን ሆጂኮረ ነንቱረ።
9 ኩኖ፣ ወር ፈርደ ያበተን፣
ለመ ለማን ዹፋ ጅሩ፤
እን አከነ ጄዼ ዴብሴ፦
‘ባብሎን ጅግዴርት፤ ጅግዴርት!
ፈኪወን ዋቆተሼ ሁንድኑ
ቡርኩታአኒ ለፈ ዸአኒሩ!’ ”
10 ያ ሰበኮ ወረ ኦብዲ ምዻኒረት ዸአምተን፣
አን ዋን ዋቀዮ ዋን ሁንደ ደንደኡ፣
ዋቀ እስራኤልራ ዸገኤ እስንትን ህመ።
ራጂ ኤዶሚን ሞርሙ
11 ራጂ ዱማን ሞርሙ፦
ነምን ቶኮ ሴኢሪ ነ ዋሜ፣
“ያ ኤግዱ፣ ሀልከን ኩን በርኡፍ ሀመምቱ ሀፌ?
ያ ኤግዱ፣ ሀልከን ኩን በርኡፍ ሀመምቱ ሀፌ?” ጄዼ።
12 ኤግዱን ሱንስ፣
“በርኡ ገኤረ፤ ገሩ ዴብኤ ዽአ።
ዮ ጋፈቹ በርባደን ጋፈዻ፤
ገሩ ዴብኣ ኮታ” ጄዼ ዴብሰ።
ራጂ ብየ አረባቲን ሞርሙ
13 ራጂ ብየ አረባቲን ሞርሙ፦
እስን እመልቶትን ዴዳን
ከኔን ቦሶነ አረባ ኬሰ ቁበተን፣
14 ወረ ዼቦቴፍ ብሻን ፍዳ፤
እስን ወር ቴማ ኬሰ ጅራተን፣
በቀቶታፍ ዋን ኛተን ፍዳ።
15 እሳን ጎራዴ ጀላ፣
ጎራዴ ሉቅፈሜ ጀላ፣
ጥየ አጋመሜ ጀላ፣
ሆአ ወራና ጀላ በቀተኒሩቲ።
16 ጎፍታን አከነ ናን ጄዼ፦ “አኩመ ወጎተ ሆጄታ ቀጠረማ ቶኮት ኡልፍን ቄዳር ሁንድኑ ወጋ ቶኮ ኬሰት ንዹመ። 17 ወረ ጥየ ደርበተን ኬሳ ከኔን ሀፈን፣ ጎቶትን ቄዳር ሙራሰ ተኡ።” ዋቀዮ ዋቅን እስራኤል ዱበቴራቲ።