23
ሌዎተ
1 ዳዊት ኤርገ ወጋ ሄዱ ጅራቴ ዱሎሜ ቦዴ እልመሳ ሶሎሞንን እስራኤልረት ሞቲ ጎዼ።
2 አከሱመስ ዳዊት ዱረ ቡቶተ እስራኤል ሁንደ፣ ሉቦታፊ ሌዎተሌ ወልት ቀቤ። 3 ሌዎትን ኡሙሪንሳኒ ወጋ ሶዶማፊ ሀመሲ ኦሊ ንለካአመን፤ ባይእን ዺሮታ ኩመ ሶዶሚ ሰዴት ተኤ። 4 ዳዊትስ አከነ ጄዼ፤ “እሳን ከኔን ኬሳ ኩመ ድግደሚ አፉር ሆጂ መነ ቁልቁሉማ ዋቀዮ ሃቶአተን፤ ነሞትን ኩመ ጀአ ቆንዳልቶታፊ አቦቲ ሙርቲ ሃተአን። 5 ኩምን አፉር ኤግዶተ በልበላ ሃተአን፤ ኩምን አፉርሞ ምኦተ ፋርፈትና ከኔን አን ካዮ ከናፍ ኬኔን ዋቀዮን ሃገለቴፈተን።”
6 ዳዊትስ ሌዎተ አኩመ ጎሶተ ሌዊት ገሬ ገሬን ገርገር ንቆዴ፤ እሳንስ፦ ጌርሾን፣ ቆሃቲፊ ሜራሪ።
ጌርሾኖተ
7 ጎሰ ጌርሾን ኬሳ፦
ለአዳኒፊ ሽሜኢ።
8 እልማን ለአዳኒ፦
ዬሂኤል ሀንገፍትቸ፣ ዜታሚፊ ዮኤል፤ ወሉመት ነመ ሰዲ ቱረን።
9 እልማን ሽሜኢ፦
ሼሎሞት፣ ሀዚኤሊፊ ሃራን፤ ወሉመት ነመ ሰዲ ቱረን።
እሳን ኩኔን ሀንገፎተ ማቲ ለአዳን ቱረን።
10 እልማን ሽሜኢ፦
የሃት፣ ዚና፣ ዬኡሺፊ ቤሪያ። እሳን ኩኔን እልማን ሽሜኢት፤
ወሉመት ነመ አፉር ቱረን።
11 የሃት ሀንገፈ፤ ዚናን ለመፋ፤ ዬኡሺፊ ቤሪያን ገሩ እልማን ባይኤ ህንቀበን፤ ከናፉ እሳን አኩመ ማቲ ቶኮት ለካአመን።
ቆሃቶተ
12 እልማን ቆሃቲ፦
አምራም፣ ይዝሃር፣ ኬብሮኒፊ ኡዚኤል፤ ወሉመት ነመ አፉር ቱረን።
13 እልማን አምራም፦
አሮኒፊ ሙሴ።
አሮን አከ እኒፊ ሰኚንሳ ወንቶተ ዋን ሁንደ ጫላ ቁልቁሉ ተአን ዋቃፍ ቁልቁሌሰኒፍ፣ አከ ፉለ ዋቀዮ ዱረት ኣርሳ ዽኤሰኒፍ፣ አከ ፉለሳ ዱረ ተጃጅለኒፊ አከ መቃሳቲን ኤበ ለብሰኒፍ በረ በራን አዳን ባፈመን። 14 እልማን ሙሴ ነመ ዋቃሞ ጎሰ ሌዊት ደበለመኒ ለካአመን።
15 እልማን ሙሴ፦
ጌርሾሚፊ ኤሊኤዜር።
16 እልማን ጌርሾሚ፦
ሼቡኤል ሀንገፈ።
17 እልማን ኤሊኤዜሪ ኬሳ፦
ሬሃብያ ሀንገፈ።
ኤሌኣዛር እልማን ብራ ህንቀቡ ቱሬ፤ እልማን ሬሃብያ ገሩ አከ መሌ ሄዱ ቱረን።
18 እልማን ይዝሃር ኬሳ፦
ሼሎሚት ሀንገፍተ።
19 እልማን ኬብሮን፤
ሀንገፍትች ዬርያ፣ ለመፋን አመርያ፣ ሰደፋን የህዚኤል፣ አፉረፋን ዬቀሜኣም።
20 እልማን ኡዚኤል፦
ሀንገፍትች ሚካ፣ ለመፋን ይሽያ።
ሜራሮተ
21 እልማን ሜራሪ፦
መህሊፊ ሙሲ።
እልማን መህሊ፦
ኤሌኣዛሪፊ ቂስ
22 ኤሌኣዛር ኡቱ እልማን ህንዸልችን ዱኤ፤ እን እንተለን ቆፈ ቀበ ቱሬ። ዱርቢወንሳኒ እልማን ቂስቱ እሳን ፉዼ።
23 እልማን ሙሲ፦
መሄሊ፣ ኤዴሪፊ ዬሬሞት፤ ወሉመት ነመ ሰዲ ቱረን።
24 እሳን ኩኔን እልማን ሌዊ ከኔን አኩመ መነ አቦቲሳኒት ሀንገፎትን አቦቲ ወር መቃ መቃዻን ገልሜፈመኒ ቶኮ ቶኮን ለካአመን፣ ሆጄቶተ ኡሙሪንሳኒ ወጋ ድግደማፊ ሰና ኦል ተኤ ወረ መነ ቁልቁሉማ ዋቀዮ ኬሰ ተጃጅለኒዸ። 25 ዳዊት አከነ ጄዼ ቱሬቲ፤ “ዋቀዮ ዋቅን እስራኤል ሰበሳቲፍ ቦቆና ኬኔረ፤ በረ በራንስ ዬሩሳሌም ኬሰ ንጅራተ፤ 26 ስአች ሌዎትን ዱንካነ ዮካን ምኦተ አች ኬሰት እት ፈየደመን ህንባተን።” 27 አኩመ ቀጄልቸ ዳዊት ዹመረት ኬኔት፣ ሌዎትን ወጋ ድግደማፊ ሰና ኦሊ ሄደመኒሩቲ።
28 ሆጂን ሌዎታስ ተጃጅለ መነ ቁልቁሉማ ዋቃ ኬሰት ሰኚወን አሮኒ ገርጋሩዸ፤ ኩንስ ኦብዲወኒፊ ኩታወን መነ ቁልቁሉማ ኤጉ፣ ምኦተ ቁልቁሉ ቁልቁሌሱፊ ሆጂወን ብራስ መነ ዋቀዮ ኬሰት ሆጄቹዸ። 29 አከሱመስ ቡዴነ ምንጃለረ ካኡ፣ ዳኩ ኬና ምዻኒ፣ ቡዴነ ኡቱ ህንቡካእን ቶልፈሜ፣ ቶልቹፊ ወሊን መኩ፣ ሰፈርቱፊ መዳሊ ሁንደረት እት ጋፈተምቶተ ቱረን። 30 እሳን ጉያ ጉያዻን ዋቀዮን ገለቴፈቹፊ ጀጀቹፍ ገነመ ገነመ ፉለሳ ዱረ ንዻበቱ፤ ገልገለ ገልገለስ አከሱመ ንጎዹ፤ 31 ዬሮ ኣርሳን ጉበሙ ጉያ ሰንበታ ዋቀዮፍ ዽኤፈሙት ዬሮ አያነ ባቲ ሃራፊ ጋፈ አያነ ዬሮንሳ ሙርታኤ ከሚዩ አከኑመ ንጎዹ። እሳን ዬሮ ሁንደ አኩመ ለኮብሳፊ ቀጄልፈመሳኒ ኬነሜት ፉለ ዋቀዮ ዱረ ተጃጅሉ ቱሬ።
32 ሌዎትን አከሲን እት ጋፈተመ ዱንካነ ወል ገኢፊ እዶ ቁልቁሉ ኤጉፍ ቀበን ራወተን፤ አከሱመስ አጀጀ ኦቦሎተሳኒ ሰኚወን አሮን ጀለት እት ጋፈተሙማ መነ ቁልቁሉማ ዋቀዮ ኬሰት ቀበን ራወቻ ቱረን።