15
1 ኑ ወር ጀጀቦ ታኔ፣ ደዸቢ ወረ ደዸቦ ባቹ ቀብነ መሌ ኦፉመ ገመቺሱ ህንቀብኑ። 2 ቶኮን ቶኮንኬኘ ኦላኬኘ እጃሩፍ፣ አከ እሰት ቶሉፍ ዋን እሰ ገመቺሱ ጎቹ ቀብነ። 3 ክርስቶስዩ ኦፊሳ ህንገመቺፍኔቲ፤ ኩን ገሩ አኩመ፣ “አረብሶን ወረ ስ አረብሰኒ ነረ ገኤረ”* ጄዸሜ በሬፈሜዸ። 4 ኑ አከ ኦብሳፊ ጀጀብነ ከተቢወን ቁልቁሉን ኬነኒን አብዲ ቀባትኑፍ ወንት ዱራን በሬፈሜ ሁንድ በሩምሰኬኛፍ በሬፈሜቲ።
5 ዋቅን ኦብሳፊ ጀጀብነ ነማ ኬኑ ሱን አከ እስን ያዱመ ክርስቶስ ዬሱስ ቀባቴ ሰነ ወሊ ቀባተን እስን ሃገርጋሩ። 6 ኩንስ አከ እስን ያደ ቶኮፊ አፋን ቶኮን ዋቃፍ፣ አባ ጎፍታኬኘ ዬሱስ ክርስቶሲፍ ኡልፍነ ኬንተኒፍ።
7 ከናፍ አኩመ ክርስቶስ ኡልፍነ ዋቃቲፍ ጄዼ እስን ስመቴት እስንስ ወል ስመዻ። 8 ክርስቶስ ዹጋ ዋቃቲፍ ጄዼ ዋዳ አቦቲፍ ኬነሜ ምርከኔሱፍ አከ ተጃጅላ ወረ ዸግነ ቀበተኒ ተኤ አን እስንትን ህማቲ፤ 9 ኩንስ አከ ነሞትን ኦርማ ሰበቢ አራረሳቲፍ ዋቀ ኡልፌሰኒፍ። እንስ አኩመ፣
“ከናፉ አን ነሞተ ኦርማ ግዱት ስን ጀጀዸ፤
መቃኬቲፍስ ነንፋርፈዸ”†
ጄዸሜ በሬፈሜዸ። 10 አመሌ፣
“ያ ነሞተ ኦርማ፣ እስን ሰበሳ ወጅን ገመዳ”‡
ጄዸ። 11 አመሌ፣
“ያ ነሞተ ኦርማ፣ ሁንድኬሰን ጎፍታ ጀጀዻ፤
ነሞትን ሁንድኑስ ፋርፈትናዻን እሰ ሌልሳ”§
ጄዸ። 12 አከሱመስ እሳያስ፣
“ህድ እሴይ
ከን ነሞተ ኦርማ ቡልቹፍ ከኡ ቶኮ ንዹፈ፤
ነሞትን ኦርማስ እሰ አብደቱ”*
ጄዸ።
13 እስንስ አከ ሁምነ ሀፉረ ቁልቁሉቲን አብዲት አከ መሌ ጉደተኒፍ፣ ዋቅን አብዲ ሱን እሰ አመነቹኬሰኒን ገመቹፊ ነጋ ሁንዱማን እስን ሃጉቱ።
ጳዉሎስ ተጃጅላ ነሞተ ኦርማ ተኡሳ
14 ያ ኦቦሎተኮ፣ እስን ኦፊኬሰኒ አከ ጋሩማዻን ጉቱ ታተን፣ አከ ቤኩምሳን ጉተምተኒፊ አከ ወል ጎርሱ ደንዴሰን አንዩ ሁበዼረ። 15 አን ሰበቢ አያነ ዋቅን ናፍ ኬኔቲፍ ዋን ቶኮ ቶኮ እስን ያደቺሱፍ ጄዼ እጀ ጀብናን እስኒ በሬሴረ፤ 16 ኩንስ አከ ነሞትን ኦርማ ሀፉረ ቁልቁሉን ቁልቁሌፈመኒ ፉለ ዋቃ ዱረት ኣርሳ ፉዸተመ ቀቡ ተአኒፊ አከ አን ሉቡማ ወንጌለ ዋቃ ለለቡቲን ነሞተ ኦርማቲፍ ተጃጅላ ክርስቶስ ዬሱስ ተኡፍ።
17 ከናፉ አን ዋቀ ተጃጅሉኮቲን ክርስቶስ ዬሱሲን ነንቦነ። 18 አን ዋን ክርስቶስ ዋን አን ጄዼፊ ሆጄዼን አከ ነሞትን ኦርማ ዋቃፍ አጀጀመን ጎቹዻን ከራኮቲን ራወቴን አለት ሆማ ዱበቹፍ እጀ ህንጀባዹ፤ 19 ኩንስ ሁምነ መለቶፊ ድንቂቲን፣ ሁምነ ሀፉረ ቁልቁሉቲንስ ራወተሜ። ከናፉ አን ዬሩሳሌሚ ጀልቀቤ ናነኡን ሀመ እልዋርቆንት ጉቱማት ወንጌለ ክርስቶስ ለለቤረ። 20 አን አከ ሁንዴ ነምን ብራ ቡሴረት ህንእጃሬፍ ለፈ ክርስቶስ እት ህንቤከምንት ወንጌለ ለለቡፍ ዬሮ ሁንደ ተታፈዼረ። 21 ኩንስ እሰ፣
“ወር ዋኤንሳ እት ህንህመምን ንአርጉ፤
ወር ህንዸገእንስ ንሁበቱ”†
ጄዸሜ በሬፈሜዸ። 22 አንስ ከን ዬሮ ባይኤ ገረኬሰን ዹፉ ዾወሜፍ ከኑመ።
ጳዉሎስ ሮማ ዸቁፍ ከሮርፈቴ
23 አመ ገሩ ናኖወን ከኔንት እዶን እት ሆጄዹ ዋን ህንጅሬፊ አንስ ዋን እስን አርጉፍ ወጋ ባይኤ ሀዋ ቱሬፍ፣ 24 ዬሮ እስጳንያ ዸቁ እስንት ጎሩ ነንያደ። አንስ ዬሮ አችረ ደርቡ ኤርገ እስን አርጌ ጥኖ እስን ወጅን ገመዴ ቦዴ አከ እመለኮረት ነ ገርጋርተን ነንአብደዸ። 25 አመ ገሩ አን ቁልቁሎተ ተጃጅሉፍ ዬሩሳሌም ዸቁን ጅረ። 26 ወር መቄዶንያቲፊ አካያ ቁልቁሎተ ዬሩሳሌም ጅራተን ኬሳ ከኔን ህዬዪ ተአኒፍ ቡሲ ጎቹት ገመደኒሩቲ። 27 እሳን ዋን ከነ ጎቹፍ ንገመደን፤ ዹጉማኑ ዋን ከነ እሳኒፍ ጎቹን ድርቀመሳኒት። ነሞትን ኦርማ ኤርገ ኤበ ሀፉራ ይሁዶተራ ቆደተኒ፣ ኤበሳኒ ከን ፎኒሞ ይሁዶታፍ ቆዱን ድርቀመሳኒት። 28 ከናፍ አን ኤርገን ዋን ከነ ራወዼ፣ አከ እሳን ቡሲ ከነ ፉዸተን ምርከኔፈዼ ቦዴ ጎሬ እስን እላሌ እስጳንያ ዸቀ። 29 አን ዮሙ ገረኬሰን ዹፉ አከ ኤበ ክርስቶሲን ጉተሜ ዹፉ ነንቤከ።
30 ያ ኦቦሎተ፣ አከ እስን ከዸትና ዋቀ ከዸተን ኬሰት ናፍ ከዸቹዻን ነ ወጅን ዸማተን ጎፍታኬኘ ዬሱስ ክርስቶሲን፣ ጃለለ ሀፉረ ቁልቁሉቲንስ እስን ከዸዸ። 31 አከ አን ነሞተ ይሁዳ ኬሰ ጅራተን ከኔን ህንአመንን ጀላ በኡፊ አከ ተጃጅልኮስ ዬሩሳሌም ኬሰት ቁልቁሎተ አች ጅራተን ብረት ፉዸተመ አርገቱ ናፍ ከዸዻ፤ 32 ኩንስ አከ አን ፌዺ ዋቃቲን፣ ገመቹዻን እስን ብረ ዹፌ እስን ወጅን ቦቆዹፍ። 33 ዋቅን ነጋ ሁንዱመኬሰን ወጅን ሃተኡ። አሜን።
* 15:3 ፋር 69፥9 † 15:9 2ሳሙ 22፥50፤ ፋር 18፥49 ‡ 15:10 ኬዴ 32፥43 § 15:11 ፋር 117፥1 * 15:12 እሳ 11፥10 † 15:21 እሳ 52፥15