ሴና ሰበ እስራኤል
ፋርፈትና 78
መስኪሊ አሳፍ።
1 ያ ሰበኮ፣ በርሲሰኮ ዸገኣ፤
ዱቢ አፋንኮ ዸጌፈዻ።
2 አን ፈኬኛን አፋንኮ ነንበነዸ፤
ዋን ዱሩማ ጀልቀቤ ዾክፈሜስ ነንዱበዸ።
3 ኩንስ ዋኑመ ኑ ዸጌኜፊ ዋኑመ ኑ ቤክኑ፣
ዋን አቦቲንኬኘ ኑት ህመኒዸ።
4 ኑስ ዋን ከነ እጆሌሳኒ ዱራ ህንዾክስኑ፤
ሆጂ ዋቀዮ ኡልፍነ ቀቤሰ ሰነ፣
ሁምነሳቲፊ ድንቂ እን ሆጄቴ፣
ዸሎተ እት ኣኑት ንህምነ።
5 እን ያቆቢፍ ስርነ ዻቤ፤
እስራኤሊፍሞ ሴረ ኬኔ፤
ዋን ከነሌ አከ እሳን
እጆሌሳኒ በርሲሰኒፍ፣
አቦቲኬኘ አጀጄ፤
6 ኩንስ አከ ዸሎትን እት ኣኑ ቤኩ፣
አከ እጆሌን አመዩ ህንዸለትን ቤከን፣
እሳንስ አከ እጆሌሳኒት ደበርሰኒ ህመኒፍ።
7 ዮስ እሳን ዋቀ አመነቱ፤
አጀጀሳስ ንኤጉ መሌ ሆጂሳ ህንእራንፈተን።
8 እሳን አከ አቦቲሳኒ፣
አከ ዸሎተ መተ ጀቤሳፊ ፍንጭላ፣
ወረ ገራንሳኒ ዋቃፍ ህንአጀጀምኔ፣
አከ ወረ ሀፉርሳኒ እሳፍ ህንአመነምን ሰና ህንተአን።
9 ነሞትን ኤፍሬም ጥየ ቀበተኒ ቱረን፤
ተኡስ ጋፈ ሎላ ዱበት ዴብአን።
10 እሳን ከኩ ዋቃ ህንኤግኔ፤
ሴረ እሳትስ ቡሉ ድደን።
11 እሳን ሆጂ እን ሆጄቴ፣
ድንቂ እን እሳንት አርግሲሴስ ንእራንፈተን።
12 እን ፉለ አቦቲሳኒ ዱረት፣
ብየ ግብጥ ኩታ ዞኣንት ዋን ነመ ድንቅሲሱ ሆጄቴ።
13 እን ገላነ ገርገር ቆዴ ግዱን እሳን ደበርሴ፤
ብሻን ሰነስ አኩመ ኬኘን መና ዻበቺሴ።
14 ጉያ ዱሜሳን፣ ሀልከን ጉቱሞ
እፈ እብዳቲን እሳን ጌጌሴ።
15 እን ገሞጂ ኬሰት ከታ ደያሴ
ብሻን አከ ገላና ባይአቱ እሳኒ ኬኔ።
16 ከታ ኬሳ ቡርቃ ቡርቅሲሴ
አከ ብሻን አኩመ ለጋት ያኡ ጎዼ።
17 እሳን ገሩ ገሞጂ ኬሰት ዋቀ ዋን ሁንዳ ኦሊት ፍንጭለን፤
እቱመ ፉፈኒስ እሰት ጩቡ ሆጄተን።
18 እሳን ኛተ ዸረአኒ፣ “ፍድ” ጄቹዻን
ቤኩምሰ ዋቃ ቆረን።
19 አከነ ጄዸኒ ዋቀ ሀመተን፤
“ዋቅን ገሞጂ ኬሰት ማዲ ቆጴሱ ደንደኣ?
20 እን ከታ ሩኩናን ብሻን ሁምናን ኬሳ ቡርቄ፤
ቡርቃን ጉቴ እራን ዸንገለኤ።
ገሩ እን ኛተ ኑ ኬኑ ደንደኣ?
ሰበሳቲፍስ ፎን ኬኑ ደንደኣ?”
21 ዋቀዮ ዮሙ ዋን ከነ ዸገኤት ባይኤ ኣሬ፤
ያቆብረት እብድሳ ንቀብሲፈሜ፤
ዼከምስሳስ እስራኤልት ዹፌ፤
22 እሳን ዋቀ ህንአመነኔቲ፤
ፈይሱ እሳትስ ህንአመኔ።
23 እን ገሩ ሰሚ ጉባቲፍ አጀጀ ኬኔ፤
በልበለ ሰሚስ ንበኔ፤
24 አከ እሳን ኛተኒፍ መና ገድ ሮብሴፍ፤
ምዻን ሰሚስ እሳኒፍ ኬኔ።
25 ነሞትን ቡዴነ ኤርገሞተ ዋቀዮ ኛተን፤
እን ዋን እሳን ኛተኒ ቁፈን ኤርጌፍ።
26 እን አከ ቡቤን በአ ቢፍቱ ሰሚ ኬሳ ቡብሱ ጎዼ፤
ቡቤ ክባስ ሁምነ ኦፊሳቲን ኦፌ።
27 ፎን አኩመ አዋራት፣ ስምብሮተ በርሰንስ
አኩመ ጭረቸ ገላናት ገድ እሳኒፍ ሮብሴ።
28 እንስ አከ እሳን ቁበተሳኒ ኬሰት
ናኖ ዱንካኖተሳኒት ገድ ሀርጨአን ጎዼ።
29 እሳንስ ኛተኒ ቁፈን፤
እን ዋን እሳን ዸረአን እሳኒፍ ኬኔራቲ።
30 ገሩ ኡቱ እሳን ኛተ ዸረአን ሰነ ህንቁፍን፣
ኡቱመ ኛትን ሱን አፋንሳኒ ኬሰ ጅሩ፣
31 ዼከምስ ዋቃ እሳንት ዹፌ፤
እንስ እሳን ኬሳ ወረ ጀጀቤዪ ገላፈቴ፤
ደርገጌዪ እስራኤልስ ንፍጤ።
32 እሳን ዋን ከነ ሁንደረ ደርበኒ ጩቡ ሆጄቹት ፉፈን፤
ድንቂ እሳትስ ህንአመኔ።
33 ከናፉ እን አከ በርሳኒ ፋይዳ መሌ ደርቡ፣
አከ ወጎትንሳኒስ ሶዳዻን ዹመን ጎዼ።
34 ዬሮ ዋቅን እሳን አጄሴ ከምትዩ፣
እሳን እሰ በርባደተን፤
እሳን አመስ ፌዺዻን ገረሳት ዴብአን።
35 አከ ዋቅን ከታሳኒ ተኤ፣
አከ ዋቅን ዋን ሁንዳ ኦሊ ፉሪሳኒ ተኤ ያደተን።
36 እሳን ገሩ አፋንሳኒቲን እሰ ሳደን፤
አረበሳኒቲንስ እሰ ሶበን፤
37 ገራንሳኒ እሳፍ አመነማ ህንቱሬ፤
እሳን ከኩሳቲፍ ህንአመነምኔ።
38 እን ገሩ አራረ ቀቤሰ ዋን ተኤፍ፣
ጩቡሳኒ ንዺሴፍ መሌ እሳን ህንፍጥኔ።
እን ዬሮ ዬሮት ኣሪሳ እትፈቴ፤
ዼከምሰሳ ሁንዳስ ህንከካፍኔ።
39 እንስ አከ እሳን ነመ ዱአ ህንኦሌ፣
ቅሌንሱመ ደርቡ ከን ዴብኤ ህንዹፍኔ ተአን ያደቴ።
40 እሳን ሀመም ገሞጂ ኬሰት እሰት ፍንጭለኒ
ገሞጂ ኬሰትስ እሰ ገድሲሰን
41 እሳን አሙማ አመ ዋቀ ቆረን፤
ቁልቁልቸ እስራኤል ሰነስ ንኣርሰን።
42 እሳን ሁምነሳ ዮካን ጉያ እን እት
ዲኖተሳኒ ጀላ እሳን ባሴ ህንያደትኔ።
43 ጉያ እን እት ብየ ግብጥ ኬሰት መለቶሳ፣
ኩታ ዞኣን ኬሰትሞ ድንቂሳ አርግሲሴ እሳን ህንያደትኔ።
44 እን ለጌንሳኒ ዺገት ጌደሬ፤
እሳንስ ቡርቃወንሳኒ ዹጉ ህንደንዴኜ።
45 እንስ ቱተ ትሲሳ ከን እሳን በሌሱ፣
ፈቴ እሳን በርበዴሱ እት ኤርጌ።
46 ምዻንሳኒ እልማን ሀዋንሳቲፍ፣
ቡኣ ደዸቢሳኒሞ ሀዋንሳፍ ኬኔ።
47 ሙከ ወይኒሳኒ ጨቢዻን፣
ሀርቡሳኒሞ ዻሞቸ ሀማን ዸኤ።
48 ሎንሳኒ ጨቢፍ፣
ሆሪሳኒሞ በከካፍ ደበርሴ ኬኔ።
49 እን ኤርገሞተ በዲሰ ፍደን እሳንት ኤርጉዻን
ኣሪሳ ሶዳችሳ፣ ዼከምሰሳ፣
ደለንሱሳቲፊ ረኮ እሳንት ገድ ለክሴ።
50 እን ኣሪሳቲፍ ዳንዲ ቆጴሴ፤
ሉቡሳኒ ደበርሴ ዸእቸት ኬኔ መሌ
ዱአ እሳን ህንኦልችኔ።
51 ሀንገፎተ ግብጥ ሁንደ፣
እልማን ጀልቀበት ዸለተንስ ዱንካነ ሃም ኬሰት ዸኤ።
52 ሰበሳ ገሩ አኩመ ነመ ቡሻዬ ቦባሱት አቺ ባሴ፤
አኩመ ሆላስ ገሞጂ ኬሰ እሳን ጌጌሴ።
53 እን ነጋዻን እሳን ጌጌሴ፤
ከናፉ እሳን ሆማ ህንሶዳትኔ፤
ዲኖተሳኒ ገሩ ገላነቱ ልቅምሴ።
54 እንስ ገረ ዳሪ ብየሳ ቁልቁሉት፣
ገረ ብየ ጋራ ከን ሀርክሳ ምርጋ ፉዸቴት እሳን ገልቼ።
55 እን ኦርሞተ እሳን ዱራ አርኤ፤
ለፈ ጀራስ ዻለ ጎዼ እሳኒ ቆዴ፤
ጎሰ እስራኤልስ ዱንካነሳኒ ኬሰ ቁበቺሴ።
56 እሳን ገሩ ዋቀ ቆረን፤
ዋቀ ዋን ሁንዳ ኦሊት ፍንጭለን፤
አጀጀሳስ ህንኤግኔ።
57 አኩመ አቦቲሳኒ ዱበት ዴብአን፤ አመነሙስ ንድደን፤
አከ እዳ ምጪረማትስ ጀጀልአተን።
58 እሳን እዶወን ሰገዳሳኒ ከኔን ጋረን እራቲን እሰ ኣርሰን፤
ዋቆተሳኒ ቶልፈሞዻንስ ህናፋዻፍ እሰ ከካሰን።
59 ዋቅንስ ዬሮ እሳን ዸገኤት አከ መሌ ዼከሜ፤
ጉቱማን ጉቱትስ እስራኤልን ገቴ።
60 እንስ እዶ ጅሬኘሳ ከን ሺሎ ኬሳ፣
ዱንካነ እን ነሞተ ግዱ ዻበቴ ሰነስ ንዺሴ።
61 ሁምነሳ ቦጁት፣
ኡልፍነሳሞ ሀርከ ዲናት ደበርሴ ኬኔ።
62 ሰበሳ ደበርሴ ጎራዴፍ ኬኔ፤
ሀንዹራ እሳትስ አከ መሌ ዼከሜ።
63 ደርገጎተሳኒ እብደቱ ፍጤ፤
ዱርቦተሳኒቲፍስ ስርብ ሄሩማ ህንስርበምኔ፤
64 ሉቦትንሳኒ ጎራዴዻን ዹመን፤
ኒቶትን ዽርሶትንራ ዱአንሞ ቦኡ ህንደንዴኜ።
65 ጎፍታንስ አኩመ ዋን ህርባ ደመቁት፣
አኩመ ጎተ ሰበቢ ወይኒቲን እዩትስ ደመቄ።
66 እን ዲኖተሳ ሩኩቴ ዱበት ዴብሴ፤
ቃኒ በረ በራ ኬሰስ እሳን ቡሴ።
67 ዱንካኖተ ዮሴፍ ንቱፈቴ፤
ጎሰ ኤፍሬምስ ህንፍለትኔ፤
68 እን ገሩ ጎሰ ይሁዳ፣
ቱሉ ጥዮን ከን ጃለቱ ሰነ ንፍለቴ።
69 መነ ቁልቁሉማሳ አከ ሰሚ ኦል ዼራት፣
አከ ለፈ በረ በራን ሁንዴሴትስ እጃሬ።
70 እን ዳዊት ገርብቸሳ ንፍለቴ፤
ደላ ሆሎታ ኬሳስ እሰ ዋመቴ፤
71 አከ እን ሰበሳ ያቆብን፣
ሀንዹራሳ እስራኤልን ትክሱፍ ጄዼ
ሆሎተ ትክሱራ እሰ ፍዴ።
72 ዳዊትስ ገራ ቀጄላዻን እሳን ትክሴ፤
ኦጉማ ሀርከ እሳቲንስ እሳን ዱረ ቡኤ።