7
1 ያ እንተለ እልመ ሞቲ፣
ሚልኬ ኮጴ ኬሰት አከም በሬደ!
ጉዴድንኬ ሚዸጋን ሱን ዶቀ ገቲ ጉዳ
ከን ኦጌስ ሆጂ ሀርካ ቶልቼ ፈካተ።
2 ሀንዹርኬ ጦፎ ጌንጎ
ከን ተኩማ ዳዺን ወይኒ ወል መካን ኬሳ
ህንዸበምን ፈካተ።
ሙዺን ኬሞ ቱላ ቀመዲ
ከን ደራራዻን መርፈሜ ፈካተ።
3 ጉንቱንኬ ለማን አኩመ እልሞሌ ኩሩጴ
ከኔን ለኩ ዸለተኒት።
4 ሞርምኬ ገሞ እልከ አርባ ፈካተ።
እጅኬ ሀሮ ሄሽቦን
ከን ከረ ባትረቢ ብራ ፈካተ።
ፉኛንኬ ገሞ ልባኖን
ከን ገረ ደማስቆ ገድ እላሉ ፈካተ።
5 መታንኬ አኩመ ቱሉ ቀርሜሎስ ጎንፎ ሲፍ ተአ።
ርፌንስ መታኬቲ አፋ መነ ሞቲ ፈካተ፤
ሞቲን ዼርነሳቲን ቀበሜ ቦጅአመ።
6 ያ ጃለሌ አት ገመቹኬ ወጅን
አከም በሬደ፤ አከምስ ነመት ቶልተ!
7 ዻብንኬ ዻበ ሜጢ ፈካተ፤
ጉንቱንኬስ ሁርቡ እጃ ፈካተ።
8 አንስ፣ “ሙከ ሜጢ ከነ ነንያበዸ፤
እጀሳ ነንቀበዸ” ነንጄዼ።
ጉንቱንኬ አኩመ ሁርቡ ወይኒ፣
ኡርጋን ሀፉረኬቲ አኩመ ኡርጋ ሁዻት፤
9 አፋንኬስ አኩመ ዳዺ ወይኒ ከን አከ መሌ ጋሪ ተኤት።
እሼ
ዳዺን ወይኒ ሱቱማን ህዺፊ
እልካንረ ገድ ያኤ ገረ ምቹኮ ሃዸቁ።
10 አን ከን ምቹኮት፤
ሀዊንሳስ አኑማፍ።
11 ያ ምቹኮ፣ ኮቱ ሜ ገረ ባድያ ሃዴምኑ፤
ገንዶተ አቺ ኬሰ ሃቡሉ።
12 አከ ሙክን ወይኒ ሁዻ ባፈቴ፣
አከ ደራራን እጀ በነቴፊ
አከ ሮማኒን ደራሬ እላሉፍ ገነመ በሪን ካኔ
ገረ እዶ ዻባ ወይኒ ሃዴምኑ፤
አንስ አችት ጃለለኮ ሲፍ ነንኬነ።
13 ሁዻን ኡርጋሳ ገድ ዺሰ፤
ያ ምቹኮ፣ ወን አን ሲፍ ኩሴ፣
ሃራፊ ሞፋንስ ወን ፍለተማን ሁንድ
በልበለኬኘ ዱረ ጅረ።