3
ነነዌፍ ወዮ
1 መጋለቲ ዺጋቲፍ፣
ከን ሶባን ጉተምቴፍ፣
ከን ሳምቻን ጉተምቴፍ፣
ከን ወር ሀምነ ሆጄተን ኬሳ
ህንዸበምኔ ሰናፍ ወዮ!
2 እይ ቀጬ፣
ከከክሱን ጎማ፣
ጉሉፉን ፈርዳ፣
ድድቹን ጋሪ ሎላ ንዸገአመ!
3 አባን ፈርዳ ንጉሉፈ፤
ጎራዴን ንበለቅሰ፤
ኤቦን ንጨለቅሰ!
በላ ሄዱን ነመረ ገኤረ፤
ነምን ባይኤን ዱኤረ፤
ሬፍ ለኮብሰ ህንቀቡ፤
ነሞትንስ ሬፈሳኒ ጉፈቱ፤
4 ኩን ሁንድ ሰበቢ ባይእነ ሰጋገሉማ ሰጋገልቱቲን፣
ጊፍቲ ፈልፈልቶታ፣
ከን ሰጋገልቱማሼቲን ሰቦተ፣
ቶልቸሼቲንሞ ኡመተ ገርቦምፈቴ ሰናቲን ተኤ።
5 ዋቀዮ ዋን ሁንደ ደንደኡ አከነ ጄዸ፦
“አን ስት ከኤን ጅረ።
አን ኡፈተኬ ፉለኬት ኦል ነንሶቆለ።
አን ሰቦተት ቁላኬ፣
ሞቱሞተትሞ ቃኒኬ ነንሙልእሰ።
6 አን ጡሪዻን ስን ፋለ፤
አከ መሌ ስን ቱፈዸ፤
ዋን ኮልፋስ ስን ጎዸ።
7 ነምን ስ አርጉ ሁንድ ስራ በቀቴ፣
‘ነነዌን በዱት ጅርት፤ ኤኙቱ ቦኣፍ?’ ሲን ጄዸ፤
አን ነመ ስ ጀጀቤሱ ቶኮሌ ኤሳን አርገዸ?”
8 አት፣ ኖእ አሞን
ብየ ለገ አበያራ
ከን ብሻኒን መርፈምቴ ሰነ ጫልታ?
ለግን ደኦሼት፤
ብሻንስ ደላሼት።
9 እቶጵያፊ ግብጥ ጀብነሼ ከን ዹመ ህንቀብኔዸ፤
ፉጢፊ ሊብያን ቱምስቶተሼት።
10 ተኡስ እሼን ቦጅአምቴ
ብየ ኦርማት ጌፈምቴ።
ዳእመንሼ መታ ዳንዲ ሁንዳረት
ምጭርቅፈመኒ ዹመን።
ነሞተሼ ኡልፋቶት እጣ ቡፈተኒ
ነሞትንሼ ጉርጉዶትን ሁንድኑ
ፎንጫዻን ህዸመን።
11 አትስ ንመቾፍተ፤ ንዾከተስ፤
ዲነ ጀላ በኡፍስ ደኦ በርባደተ።
12 ደኦንኬ ሁንድ ሙኬን ሀርቡ
ከኔን እጀ ጀልቀበት ብልቻቴ ቀበን ፈካተ፤
ዬሮ ሙኬን ሱን ሁርጉፈመንት
እጅሳኒ አፋን ነመ ዋ ኛቱ ኬሰ ቡአ።
13 ሜ ራያኬ እላል፤
እሳን ሁንድኑ ዱበርቶተ!
ከረወን ብየኬቲ
ዲኖተኬቲፍ በልአተኒ በነመኒሩ፤
እብድስ ደንቀራሳኒ ጉቤ ፍጤረ።
14 ኡቱ ህንመርፈምን ብሻን ወራበዹ፤
ሁምነ እትሳኬ ጀጀቤፈዹ!
ሱጴ ቶልፈዹ፤
ዾቄ ሱጴ ዺተዹ፤
ጡቢ ቶልፈዹ።
15 አችት እብድ ስ ፍጠ፤
ጎራዴንስ ስ ጭጭሬ
አኩመ ኮሮጵሳስ ስ በርበዴሰ።
አከ ኮሮጵሳ ሆር፤
አኩመ ሀዋንሳ ባይአዹ።
16 አት ሀመ እሳን ኡርጂ ሰሚ ጫላ ባይአተንት
ደልደልቶተኬ ባይእፈቴርተ፤
እሳን ገሩ አኩመ ሀዋንሳ ብየቲ ቁላ ሀምብሰኒ
ኤርገሲ በርሰኒ ዴሙ።
17 ኤግዶንኬ አኩመ ሀዋንሳት፤
ቆንዳልቶትንኬስ አኩመ ቱተ ሀዋንሳ
ከን ጉያ ቀበና ደላረ ቁበቱት፤
ዬሮ አዱን ባቱ ገሩ በርሰኒ በዱ፤
ነምን ቶኮዩ ገረ እሳን ዸቀን ህንቤኩ።
18 ያ ሞቲ አሶር ትክስቶትንኬ ሙገኒሩ፤
ነሞትንኬ ኡልፋቶትን ቦቆቹፍ ገድ ጭጪሰኒሩ።
ነሞትንኬ ነመ ወልት እሳን ቀቡ ዸበኒ
ቱሉወንረት ብብትናአኒሩ።
19 ወን ቶኮዩ መዳኬ ፈይሱ ህንደንደኡ፤
ሚዸምንኬስ ከን ዱኣን ስ ገኡዸ።
ነምን ኦዱ ዋኤኬቲ ዸገኡ ሁንድኑ
ኩፋቲኬት ሀርከ ወልት ሩሩኩተ፤
ገረ ጀብነኬ ከን ዹመ ህንቀብኔ ሰናን
ኤኙቱ ህንሚዸምን?