42
ኦቦሎትን ዮሴፍ ግብጥ ዸቀን
1 ያቆብ ዮሙ አከ ግብጥ ኬሰ ምዻን ጅሩ ዸገኤት፣ እልማንሳቲን፣ “እስን ማሊፍ ወል እላልቱ?” ጄዼ። 2 እት ፉፌስ፣ “ኩኖ አን አከ ግብጥ ኬሰ ምዻን ጅሩ ዸገኤረ። አከ ኑ ዱአ ጀላ ባኔ ጅራኑፍ ገድ ቡኣቲ አቺ ምዻን ኑ ብታ” ጄዼ።
3 ኦቦሎተ ዮሴፍ ኬሳ ኩዸን ግብጥ ኬሳ ምዻን ብቱፍ ገድ ቡአን። 4 ያቆብ ገሩ በላቱ እሰረ ገአ ጄዼ ዋን ሶዳቴፍ ኦቦሌሰ ዮሴፍ ቤንያምን እሳን ወጅን ህንኤርግኔ። 5 ቤል ብየ ከነኣን ኬሰ ዋን ቱሬፍ እልማን እስራኤልስ ወረ ምዻን ብተቹ ዸቀን ወጅን ዴመን።
6 ዮሴፍስ ቡልቻ ብየቲ ከን ኡመተ ብየቲ ሁንደት ምዻን ጉርጉሩ ቱሬ። ኦቦሎትን ዮሴፍስ ዮሙ አች ገአንት ፉለሳኒቲን ለፈት ጎምብፈመኒ ሰገደኒፍ። 7 ዮሴፍ አኩመ ኦቦሎተሳ አርጌን እሳን ቤኬ፤ ገሩ አኩመ ነመ እሳን ህንቤክኔት አፋን ሀማ እሳንት ዱበቴ፣ “እስን ኤሳ ዹፍተን?” ጄዼ እሳን ጋፈቴ።
ጀርስ፣ “ምዻን ብተቹፍ ጄኔ ከነኣኒ ዹፍኔ” ጄዸኒ ዴብሰን።
8 ዮ ዮሴፍ ኦቦሎተሳ ቤኬዩ ጀር እሰ ህንቤክኔ። 9 እንስ አብጁ ዋኤሳኒ አብጆቴ ሰነ ያደቴ፣ “እስን በሳስቶተ ደዸቢ ብየቲ በሳሱፍ ዹፍተኒዸ!” ጄዼን።
10 እሳንሞ አከነ ጄዸኒ ዴብሰን፤ “ያ ጎፍታ አከስ ምት፤ ኑ ገርቦንኬ ምዻን ብተቹ ዹፍኔ። 11 ኑ ሁንድ እልማን አባ ቶኮት፤ ኑ ገርቦንኬ ነሞተ አመነሞዸ መሌ በሳስቶተ ምት።”
12 እንስ፣ “አከስ ምት፤ እስን ደዸቢ ብየቲ በሳሱ ዹፍተን” ጄዼን።
13 እሳን ገሩ አከነ ጄዸኒ ዴብሰን፤ “ኑ ገርቦንኬ ኦቦሎተ ኩዸ ለመ፣ እልማኑመ አባ ቶኮ ከን ብየ ከነኣን ጅራቱት። ኩኖ ቁጥሱን ሁንደኬኛ አመ አባኬኘ ብረ ጅረ፤ እን ቶኮ ገሩ ህንጅሩ።”
14 ዮሴፍ ገሩ አከነ ጄዼን፤ “አኩመ አን እስኒን ጄዼ ሰነ እስን በሳስቶተ! 15 አክ እስን እቲን ቆረምተን ከነ፤ አን መቃ ፈረኦኒን ነንከከዸ፤ ዮ ኦቦሌስኬሰን ቁጥሱን ሱን አስ ዹፌ መሌ እስን አሲ ህንሶቾተን። 16 አከ እን ዸቄ ኦቦሌሰኬሰን ፍዱፍ ኦፍ ኬሳ ነመ ቶኮ ኤርጋ፤ እስን ወር ሀፍተንሞ መነ ህዻት ገልፈምቱ፤ አከሲንስ ዱቢንኬሰን ቆረተሜ አከ ዹጋ ተኤፊ አከ ዹጋ ህንተእን ንእላለመ፤ ዮ ከና አቺ፣ አን መቃ ፈረኦኒን ነንከከዸ፤ እስን ዹጉማን በሳስቶተ!” 17 እንስ ሁንደሳኒ ጉያ ሰዲ መነ ህዻ ኬሰ ቱርሴ።
18 ጉያ ሰደፋት ዮሴፍ አከነ እሳኒን ጄዼ፤ “እስን ዋን ከነ ጎዻ፤ ንጅራቱ፤ አን ዋቀ ነንሶዳዻቲ። 19 እስን ዮ ነሞተ አመነሞ ታተን ኦቦሎተኬሰን ኬሳ ቶኮ አስ መነ ህዻ ሃቱሩ፤ ወር ካን ገሩ ዴማ፤ ማቲኬሰን ከኔን ቤለአኒፍ ምዻን ጌሳ። 20 ገሩ ኦቦሌሰኬሰን ቁጥሱ ና ፍዳ፤ አከሲን ዱቢንኬሰን ንምርከኔፈመ፤ እስንስ ህንዱተን።” እሳንስ አከሱመ ጎዸን።
21 እሳንስ አከነ ወሊን ጄዸን፤ “ኑ ዹጉማን ሰበቢ ኦቦሌሰኬኛቲፍ አደበማ ጅረ። ዬሮ እን ኑ ከዸቴት ሉቡንሳ ሀመም አከ ዽጰቻ ቱርቴ አርግኔረ፤ ኑ ገሩ እሰ ዸገኡ ድድኔ፤ ዽጵን ኩን ከናፍ ኑት ዹፌ።”
22 ሩቤንሞ፣ “አን፣ ‘ጉርባ ከነ ህንሚዽና’ ጄዼ እስንት ህንህምኔ? እስን ገሩ ነ ዸገኡ ድደን! ኩኖ ኑ ዺገሳት ንጋፈተምነ” ጄዼ። 23 ሰበቢ ዮሴፍ ከራ ነመ አፋን ሂኩቲን እሳንት ዱበቻ ቱሬፍ እሳን አከ እን ዋን እሳን ዱበተን ሁበቱ ህንቤክኔ።
24 ዮሴፍ አች እሳንራ ገረገሌ ቦኡ ጀልቀቤ፤ ኤርገሲሞ እሳንት ገረገሌ እሳንት ዱበቴ። ስምኦንንስ እሳን ኬሳ ባስሴ ፉሉመሳኒ ዱረት ሂስሴ።
25 ዮሴፍ አከ ቀልቀሎሳኒት ምዻን ጉተኒፍ፣ አከ ሜቲ ቶኮ ቶኮሳኒ ዴብሰኒ ቀልቀሎሳኒ ኬሰ እሳኒፍ ካአኒፊ አከ ከራሳኒቲፍ ገላ እሳኒፍ ኬነን አጀጄ። ኤርገ ወን ኩን እሳኒፍ ጎዸሜ ቦዴ 26 ጀር ምዻንሳኒ ሀሮተሳኒት ፌአተኒ ቀጄለን።
27 እሳን ኬሳ እን ቶኮ እዶ ቡለንት ሀሬሳቲፍ ኛተ ኬኑፍ ጄዼ ቀልቀሎሳ በኔ፤ ኩኖ አፋን ቀልቀሎ ኬሰትስ ሜቲሳ አርገቴ። 28 እንስ ኦቦሎተሳቲን፣ “ሜቲንኮ ና ዴብኤረ፤ ኩኖ ቀልቀሎኮ ኬሰ ጅረ” ጄዼ።
ከነረት እሳን ነአኒ ወልት ገረ ገለኒ ሆለቻ፣ “ወን ዋቅን ኑት ሆጄቴ ኩን ማል?” ጄዸን።
29 እሳንስ ገረ ብየ ከነኣን አባሳኒ ያቆብ ብረ ዹፈኒ ዋን እሳንረ ገኤ ሁንደ እሰት ህመን፤ አከነስ ጄዸን፤ 30 “ነምች ጎፍታ ብየ ሰና ተኤ አፋን ሀማ ኑት ዱበቴ አከ ዋን ኑ ብየቲ በሳሱ ዸቅኔት ኑ ለካኤ። 31 ኑ ገሩ አከነ ጄኔን፤ ‘ኑ ነሞተ አመነሞዸ መሌ በሳስቶተ ምት። 32 ኑ ኦቦሎተ ኩዸ ለመ እልማኑመ አባ ቶኮት፤ እን ቶኮ ህንጅሩ፤ ቁጥሱን ሁንደኬኛሞ አባኬኘ ብረ ብየ ከነኣን ጅረ።’
33 “ነምች ጎፍታ ብየ ሰና ተኤሞ አከነ ኑን ጄዼ፤ ‘አክ አን አከ እስን ነሞተ አመነሞ ታተኒፊ ህንተእን እቲን ቤኩ ከነ፤ ኦቦሎተኬሰን ኬሳ እሰ ቶኮ አስ ነ ብረት ዺሳቲ ማቲኬሰን ከን ቤለአኒፍ ምዻን ጌሳ። 34 ገሩ አከ አን አከ እስን ነሞተ አመነሞ መሌ በሳስቶተ ህንተእን ቤኩፍ ኦቦሌሰኬሰን እሰ ቁጥሱ ሰነ ና ፍዳ። ኤርገሲ አን ኦቦሌሰኬሰን ዴብሴ እስኒ ኬነ፤ እስንስ ብየ ከነ ኬሰት ደልደለቹ ንደንዴሱ።’ ”
35 ዮሙ እሳን ቀልቀሎሳኒ ኬሳ ምዻን ገረገልቸንት፣ ኩኖ ሜቲን ቶኮ ቶኮሳኒ ህዻ ህዻን ቀልቀሎሳኒ ኬሰ ቱሬ። እሳኒፊ አባንሳኒ ዬሮ ሜቲ ህዸሜ ሰነ አርገንት ንርፈተን። 36 አባንሳኒ ያቆብስ፣ “እስን እጆሌኮ ነ ዸብሲፍተን። ዮሴፍ ህንጅሩ፤ ስምኦንስ ህንጅሩ። አመሞ ቤንያምን ፉዸቹ በርባዱ። ወን ሁንድ ነት ሀማቴረ!” ጄዼን።
37 ሩቤንሞ አባሳቲን፣ “ዮ አን ዴብሴ እሰ ሲፍ ፍዱ ባዼ እልማንኮ ለማን አጄሱ ንደንዴሰ፤ እሰ እማና ነት ኬን፤ አን ዴብሴ እሰ ነንፍደ” ጄዼ።
38 ያቆብ ገሩ አከነ ጄዼ፤ “እልምኮ እስን ወጅን አች ገድ ህንቡኡ፤ ኦቦሌስሳ ዱኤረ፤ እሰ ቆፈቱ ሀፌ። ዮ ከራኬሰንረት በላን እሰረ ገኤ፣ እስን አከ አሪንኮ ገዳን አዋለ ሴኑ ጎቱ።”