ራጂ
አሞስ
1
1 ኩን ሙልአተ አሞስ እን ትክሴወን ቴቆኣ ኬሳ ቶኮ ቱሬ ሱን በረ ኡዝያን ሞቲ ይሁዳ፣ ዬሮብኣም እልም ዮኣሽሞ ሞቲ እስራኤል ቱሬት፣ ኡቱ ሶቺን ለፋ ህንተእን ወጋ ለመ ዱረ ዋኤ እስራኤል አርጌዸ።
2 እንስ አከነ ጄዼ፦
“ዋቀዮ ጥዮን ኬሳ እየ፤
ዬሩሳሌም ኬሳ ሰገሌ ዸጌስሰ፤
ድሬን ትክሶትን እት ቦባሰን ንጎገ፤
ፊጤን ጋረ ቀርሜሎስስ ንጮለገ።”
ሙርቲ ኦሎተ እስራኤልት ሙረሜ
3 ዋቀዮ አከነ ጄዸ፦
“አን ጩቡ ደማስቆ ሰዲፍ፣
አፉሪፍስ ዼከምሰኮ ዱበት ህንዴብሱ።
ሰበቢ እሳን ሜሻ እቲን ምዻን ዸአን
ከን እልካን ስቢላ ቀቡን ግልኣድን ቱመኒፍ፣
4 አን እብደ ደአትኖ ቤን-ሀዳድ
በርበዴሱ ቶኮ፣ መነ ሀዛኤልት ነንኤርገ።
5 አን ከረ ደማስቆ ነንጨብሰ፤
ሞቲ ሱሉለ አዌን ኬሰ ጅሩፊ
እሰ ቤት ኤዴን ኬሰት ቦኩ ቀበቱ ነንበሌሰ።
ኡመትን ሶርያ ቦጅአሜ ቂርት ንጌፈመ”
ጄዸ ዋቀዮ።
6 ዋቀዮ አከነ ጄዸ፦
“አን ጩቡ ጋዛ ሰዲፍ፣
አፉሪፍስ ዼከምሰኮ ዱበት ህንዴብሱ።
ሰበቢ እሼን ሀዋሰ ሁንደ ቦጅቴ
ኤዶምት ጉርጉረቴፍ፣
7 አን እብደ ደአትኖሼ በርበዴሱ ቶኮ
ደላ ጋዛት ነንኤርገ።
8 አን ሞቲ አሽዶዲፊ እሰ አሽቀሎን ኬሰት
ቦኩ ቀበቱ ሰነ ነንበሌሰ።
አን ሀመ ሀምባን ፍልስጤሞታ ዱኡት
ሀርከኮ ኤቅሮንት ነንዴብፈዸ”
ጄዸ ዋቀዮ ጎፍታን።
9 ዋቀዮ አከነ ጄዸ፦
“አን ጩቡ ጢሮስ ሰዲፍ፣
አፉሪፍስ ዼከምሰኮ ዱበት ህንዴብሱ።
ሰበቢ እሼን ወሊ ገልቴ ኦቦሉማ ጨብስቴ
ሀዋሰ ቦጅአሜ ጉቱ ኤዶምት ጉርጉረቴፍ
10 አን እብደ ደአትኖሼ በርበዴሱ ቶኮ
ደላ ጢሮስት ነንኤርገ።”
11 ዋቀዮ አከነ ጄዸ፦
“አን ጩቡ ኤዶም ሰዲፍ፣
አፉሪፍስ ዼከምሰኮ ዱበት ህንዴብሱ።
ሰበቢ እን ገረ ላፍነ ሁንደ ገቴ
ኦቦሌሰሳ ጎራዴዻን አርኤፍ፣
ሰበቢ ኣሪንሳ እቱመ ፉፌ ሆኤ
ዼከምስሳስ ኡቱ ህንዾወምን ቦበኤፍ፣
12 አን እብደ ደአትኖ ቦዝራ በርበዴሱ ቶኮ
ቴማንት ነንኤርገ።”
13 ዋቀዮ አከነ ጄዸ፦
“አን ጩቡ አሞን ሰዲፍ፣
አፉሪፍስ ዼከምሰኮ ዱበት ህንዴብሱ።
ሰበቢ እን ዳንጋሳ በበልእፈቹፍ ጄዼ
ዱበርቶተ ግልኣድ ከኔን ኡልፈ ቀበን በቀቅሴፍ
14 አን ጉያ ሎላት ወጫን፣
ጉያ ቅሌንሰ ሀማትሞ ቡቤ ጀባዻን
እብደ ደአትኖሼ በርበዴሱ ቶኮ
ደላ ረባት ነንኤርገ።
15 ሞቲንሼ ቦጅአሜ እኒፊ
ቆንዳልቶትንሳ ወጅን ንቦጅአሙ”
ጄዸ ዋቀዮ።