12
ጎፍታ ሰንበታ
12፥1‑8 ኩወፈ – ማር 2፥23‑28፤ ሉቃ 6፥1‑5
12፥9‑14 ኩወፈ – ማር 3፥1‑6፤ ሉቃ 6፥6‑11
1 ዬሱስ ዬሮ ሰነ ጉያ ሰንበታቲን ለፈ ቆቲሳ ምዻኒ ኬሰ ደርቤ። በረቶትንሳስ ቤለአኒ አሼቲ ምዻኒ ጭረተኒ ኛቹ ጀልቀበን። 2 ፈሪሶትን ዮሙ ዋን ከነ አርገንት፣ “እላ! በረቶትንኬ ዋን ጉያ ሰንበታቲን ሆጄቹን ሴራን ህንኤየመምኔ ሆጄቱ” ጄዸኒን።
3 እንስ አከነ ጄዼ ዴብሴ፤ “ዬሮ ዳዊቲፊ ወር እሰ ወጅን ቱረን ቤለአንት ዋን ዳዊት ጎዼ እስን ህንዱብፍኔ? 4 እን መነ ዋቃ ሴኔ፤ እኒፊ ወር እሰ ወጅን ቱረንስ ቡዴነ ኬና ኛተን፤ ቡዴን ሱንሞ ሉቦተ ቆፋፍ መሌ እሳኒፍ ህንኤየመሙ ቱሬ። 5 ዮካን አከ ሉቦትን መነ ቁልቁሉማ ኬሳ ጉያ ሰንበታቲን ሰንበተ ጡሬሰን፣ ተኡስ አከ የከ ተኤ እሳንት ህንሄደምኔ እስን ሴረ ኬሰት ህንዱብፍኔ? 6 አን እስንት ነንህመ፤ ከን መነ ቁልቁሉማ ጫሉ አስ ጅረ። 7 እስን፣ ኡቱ ዱቢን፣ ‘አን አራረን ፌዸ መሌ ኣርሳ ህንፌዹ’*ጄዹ ሱን ማል ጄቹ አከ ተኤ ቤክተኒ ጅራተኒ ስላ ወረ የከ ህንቀብኔት ህንሙርተን ቱሬ። 8 እልም ነማ ጎፍታ ሰንበታቲ።”
9 እንስ አቺ ከኤ መነ ሰገዳሳኒ ሴኔ፤ 10 ኩኖ ነምች ሀርክ እረት ጎጌ ቶኮስ አች ቱሬ። እሳንስ ሰበቢ እቲን ዬሱስን ህመተን በርባዳ ዋን ቱረኒፍ፣ “ጉያ ሰንበታቲን ነመ ፈይሱን ሴራ?” ጄዸኒ እሰ ጋፈተን።
11 ዬሱስሞ አከነ እሳኒን ጄዼ፤ “እስን ኬሳ ነምን ሆላ ቶኮ ቀቡ፣ ዮ ሆላን ሱን ጉያ ሰንበታቲን ቦለ ኬሰ ቡኤ፣ ከን ሀርክሴ ህንባፈትኔ ጅራ? 12 ነምንሞ ሀመም ሆላ ጫላ ገቲ ጉዳ ሃቀባቱሬ! ከናፉ ጉያ ሰንበታቲን ዋን ጋሪ ሆጄቹን ኤየመማዸ።”
13 ነምቻንስ፣ “ሀርከኬ ድሪርፈዹ” ጄዼ። ነምችስ ሀርከ ድሪርፈቴ፤ ሀርክሳስ ጉቱማት ፈዬ አኩመ እሰ ካኒ ተኤ። 14 ፈሪሶትን ገሩ ገድ በአኒ አከ እቲን ዬሱስን አጄሰን መርአተን።
ተጃጅላ ዋቅን ፍለቴ
15 ዬሱስ ዋን ከነ ቤኬ እዶ ሰና ከኤ ዴሜ። ነሞትን ባይኤንስ እሰ ዱካ ቡአን፤ እንስ ዹኩብሰቶተሳኒ ሁንደ ፈይሴ፤ 16 አከ እሳን አከ እን ቤከሙ ህንጎኔስ እሳን አጀጄ። 17 ኩንስ አከ ወን እሳያስ ራጅች ዱበቴ ሱን ራወተሙፍ ተኤ፤ እንስ አከነ ጄዸ፦
18 “ተጃጅላንኮ እን አን ፍለዼ፣
እን አን ጃለዹፊ እን አን እት ገመዱ እሰ ከነ፤
አን ሀፉረኮ እሰረ ነንካአ፤
እንስ ሰቦተት ሙርቲ ቀጄላ ንለብሰ።
19 እን ህንወጩ ዮካን ህንእዩ፤
ነምን ቶኮሌ ሰገሌሳ ከራረት ህንዸገኡ።
20 እን ሀመ አከ ሙርቲን ቀጄላን ሞኡ ጎዹት፣
ሸምበቆ ቡሩቄ ህንጨብሱ፤
ፎኣ እብሳ ከን ሴቁስ ህንዻምሱ።
21 ሰቦትንስ መቃሳ ንአብደቱ።”†
ዬሱሲፊ ብኤልዜቡል
12፥25‑29 ኩወፈ – ማር 3፥23‑27፤ ሉቃ 11፥17‑22
22 ዬሮ ሰነት ነምቸ ሀፉረ ሀማን ቀበሜ፣ ከን እጅሳ ጃሜ አረብንሳስ ዱበቹ ድዴ ቶኮ ገረሳ ፍደን፤ ዬሱስስ ነምቸ ሰነ ፈይሴ፤ ነምችስ ዱበቹፊ አርጉ ደንደኤ። 23 ነሞትን ሁንድኑስ ድንቅፈተኒ፣ “ኩን እልመ ዳዊት ተእና?” ጄዸን።
24 ፈሪሶትን ገሩ ዮሙ ከነ ዸገአንት፣ “ነምች ኩን ብኤልዜቡል፣ ሀንገፈ ሀፉሮተ ሀሞ ቆፋን ሀፉሮተ ሀሞ ባሰ” ጄዸን።
25 ዬሱስስ ያደሳኒ ቤኬ አከነ ጄዼን፤ “ሞቱማን ገርገር ኦፍ ቆዱ ሁንድኑ ንዲገመ፤ መጋላን ዮካን ማቲን ገርገር ኦፍ ቆዱ ሁንድኑስ ህንዻበቱ። 26 ሴጠንስ ሴጠነ ባፍናን፣ እን ገርገር ኦፍ ቆደ። ዮስ ሞቱማንሳ አከምት ዻበቹ ደንደአሬ? 27 ኤርገ አን ብኤልዜቡሊን ሀፉሮተ ሀሞ ባሴ፣ እጆሌንኬሰንሞ ማሊን ባሱሬ? ከናፉ እሳን አቦቲ ሙርቲ እስንት ተኡ። 28 ገሩ አን ሀፉረ ዋቃቲን ሀፉሮተ ሀሞ ባሰ ታናን፣ ዮስ ሞቱማን ዋቃ እስንት ዹፌረ።
29 “ዮካን ነምን ከምዩ ዮ ዱራን ዱርሴ ነመ ጀባ ቶኮ ህዼ መሌ አከምት መነ ነመ ጀባ ሰና ሴኔ ቀቤኘሳ ሳሙ ደንደአ? ኤርገሲ እን መነሳ ሳሙ ደንደአ።
30 “ነምን ነ ወጅን ህንጅሬ ከምዩ ናን ሞርመ፤ ነምን ነ ወጅን ወልት ህንቀብኔ ከምዩስ ንብትኔሰ። 31 ከናፉ አን እስንትን ህመ፤ ጩቡፊ አረብሶን ሁንድኑ ነማፍ ንዺፈመ፤ ሀፉረ ቁልቁሉ አረብሱን ገሩ ህንዺፈሙ። 32 ነመ እልመ ነማቲን ሞርሜ ጄቸ ቶኮ ዱበቱ ከሚፍዩ ንዺፈመ፤ ነመ ሀፉረ ቁልቁሉዻን ሞርሜ ዱበቱ ከሚፍዩ ገሩ፣ አዱኛ ከነረት ዮካን አዱኛ ዹፉፍ ጅሩረት ህንዺፈሙ።
33 “ሙከ ጋሪ ቀባዻ፤ እጅሳ ጋሪ ተኣ፤ ሙከ ገዼ ቀባዻ፤ እጅሳ ገዼ ተኣ፤ ሙክን እጀሳቲን ቤከማቲ። 34 እስን ያ እጆሌ ቡቲነነ፣ እስን ወር ሀሞን አከምት ዋን ጋሪ ዱበቹ ደንዴሱ? ዋን ገራ ጉቴ አፋን ዱበታቲ። 35 ነምን ጋሪን ዋን ጋሪ ገራሳ ኬሰ ጅሩ ኬሳ ዋን ጋሪ ባሰ፤ ነምን ሀማንሞ ዋን ሀማ ገራሳ ኬሰ ጅሩ ኬሳ ዋን ሀማ ባሰ። 36 አን ገሩ እስንትን ህመ፤ ጉያ ሙርቲት ነሞትን ዱቢ አኩመ አርገን ዱበተን ሁንዱመት ንጋፈተሙ። 37 ዱቢኬቲን ቀጄላ ታስፈምታቲ፤ ዱቢኬቲንስ ስት ሙረመ።”
መለቶ ዮናስ
12፥39‑42 ኩወፈ – ሉቃ 11፥29‑32
12፥43‑45 ኩወፈ – ሉቃ 11፥24‑26
38 ኤርገሲ በርሲስቶትን ሴራቲፊ ፈሪሶትን ቶኮ ቶኮ፣ “ያ በርሲሳ፣ ኑ መለቶ ስራ አርጉ በርባድነ” ጄዸኒን።
39 እንስ ዴብሴ አከነ እሳኒን ጄዼ፤ “ዸሎትን ሀማፊ ኤጃን መለቶ በርባደ! ገሩ መለቶ ዮናስ ራጅቻ ሰነ መሌ መለቶን ቶኮዩ ህንኬነሙፍ። 40 አኩመ ዮናስ ጉያ ሰዲፊ ሀልከን ሰዲ ገራ ቁርጡሚ ጉዳ ቶኮ ኬሰ ቱሬ ሰነ፣ እልም ነማስ ጉያ ሰዲፊ ሀልከን ሰዲ ገራ ለፋ ኬሰ ንቱራቲ። 41 ነሞትን ነነዌ ጉያ ሙርቲት ዸሎተ ከነ ወጅን ከአኒ እት ሙሩ፤ ‡እሳን ለለበ ዮናሲን ቀልቢ ጅጂረተኒቲ፤ ኩኖ፣ ከን ዮናስን ጫሉ አስ ጅረ። 42 ሞትቲን ክባ ጉያ ሙርቲት ዸሎተ ከነ ወጅን ካቴ እት ሙርት፤ እሼን ኦጉማ ሶሎሞን ዸገኡፍ ጄቴ ዳሪ ለፋቲ ዹፍቴቲ፤ ኩኖ፣ ከን ሶሎሞንን ጫሉ አስ ጅረ።
43 “ሀፉር ጡራኣን ዮሙ ነመ ኬሳ በኡት፣ ቦቆና በርባቸ ለፈ ጎጋ ኬሰ ጆረ፤ ገሩ ህንአርገቱ። 44 እንስ፣ ‘መነኮ እሰ አን ኬሳ በኤ ሰነት ነንዴብአ’ ጄዸ። ዮሙ አች ገኡትስ መንቸ ዱዋ ተኤ፣ ሀረሜ ቁልቁሌፈሜ፣ ቆጴፈሜስ አርገተ። 45 ኤርገሲስ ዸቄ ሀፉሮተ ብራ ቶርበ ከኔን እሰ ጫላ ሀሞ ተአን ፉዸቴ ዹፈ፤ እሳንስ እት ገለኒ አች ጅራቱ። ሃል ነምቸ ሰና ከን ዹማ እሰ ጀልቀባ ጫላ ሀማተ። ዸሎትን ሀማን ኩንስ አከሱመ ተአ።”
ሃዻፊ ኦቦሎተ ዬሱስ
12፥46‑50 ኩወፈ – ማር 3፥31‑35፤ ሉቃ 8፥19‑21
46 ኡቱ ዬሱስ አመዩ ነሞተት ዱበቻ ጅሩ ኩኖ፣ ሃቲፊ ኦቦሎትንሳ እሰ ወጅን ሃሰኡ በርባደኒ አለ ዸዻበቻ ቱረን። 47 ነምን ቶኮስ፣ “ሃትኬቲፊ ኦቦሎትንኬ ስ ወጅን ሃሰኡ በርባደኒ አለ ዸዻበቱ” ጄዼ እሰት ህሜ።
48 እንስ ዴብሴፊ፣ “ሃትኮ ኤኙ? ኦቦሎትንኮስ ኤኙ ፈእ?” ጄዼን። 49 ሀርከሳስ ገረ በረቶተሳት ቀቤ አከነ ጄዼ፤ “ሃትኮፊ ኦቦሎትንኮ ኩኖት። 50 ነምን ፌዺ አባኮ እሰ ሰሚራ ጉቱ ከምዩ ኦቦሌሰኮት፤ ኦቦሌቲኮት፤ ሃዸኮትስ።”
* 12:7 ሆሴ 6፥6 † 12:21 እሳ 42፥1‑4 ‡ 12:41 ዮና 3፥5