ሰበቢ ኬናሳቲፍ ዋቀዮን ጀጀቹ
ፋርፈትና 65
ዱረ ቡኣ ፋርፈቶታቲፍ። ፋርፈትና ዳዊት።
1 ያ ዋቅ፣ ጥዮን ኬሰት ገለተቱ ስ ኤገተ፤
ወሬግንኬኘስ ሲፍ ገልፈመ።
2 ያ እሰ ከዸትና ነማ ዸጌሱ፣
ነምን ሁንድኑ ገረኬ ንዹፈ።
3 ዬሮ ጩቡን ነ ሞአቴት፣
አት የከኬኘ ኑ ዺፍቴርተ።
4 ወር አት ፍለቴ አከ እሳን ቄኤኬ ጅራተኒፍ
ኦፍት ዽኤስቴ ኤብፈሞዸ!
ኑስ ዋን ጋሪ መነኬቲቲን፣
ከን መነ ቁልቁሉማኬቲቲንስ ንቁፍነ።
5 ያ ዋቅ ፈይሳኬኘ፣
አት ሆጂ ቀጄሉማ ሶዳችሳዻን
ዴቢ ኑ ኬንተ፤
ዳሪ ለፋ ሁንዱማፍ፣
ገላነ ፈጎት አርገሙፍስ አት አብዲዸ፤
6 አት ሁምነ ኡፈቴርተ፤
ጀብነኬቲንስ ቱሉወን ሁንዴስቴ፤
7 አት ሁርሳ ገላና፣
ሁርሳ ዸኣ ብሻኒ፣
ራፈመ ኡመታስ ንጨልእሲፍቴ።
8 ወር ፈጎ ጅራተን ድንቂወንኬ ንሶዳቱ፤
አት ዬሮ በርኡፊ ዬሮ ዽኡት፣
አከ ፋርፈናን ገመቹ ፋርፈተሙ ንጎተ።
9 አት ለፈ ንኤግደ፤ ብሻንስ ንኦባፍተ፤
አከ መሌስ ንገብፍተ፤
አከ ነሞታፍ ምዻን ኬነኒፍስ
ለጌን ዋቃ ብሻኒን ጉተመኒሩ፤
አት ከኑማፍ ቆጴስቴርታቲ።
10 ቦኦሳ ብሻን ቁብስተ፤
ብዮሳስ ወል ቅጤስተ፤
ቲፉ ቦካቲንስ ንጂፍተ፤
ብቅለሳስ ንኤብፍተ።
11 ጋሩማኬቲን በረ ንጎንፍተ፤
ዳንዲወንኬስ ጮመ ጮጮብሱ።
12 ለፍት መርጋ ከን ገሞጂ አከ መሌ ምሰ፤
ጋረንስ ገመቹዻን ጉተሙ።
13 ድሬወን ቡሻዬዻን ጉተሙ፤
ሱሉሎን ምዻኒን ሀጉገሙ፤
እሳንስ እልሌዻን እየኒ ፋርፈቱ።