12
ኦፍ ኤገቺሰ
12፥2‑9 ኩወፈ – ማቴ 10፥26‑33
1 ግዱ ሰነ ዮሙ ቱትን ነሞተ ኩመ ሄዱ ቶኮ ሀመ እሳን ወልረ ኤጄተንት ወልት ቀበሜት፣ ዬሱስ ዱራን ዱርሴ በረቶተሳቲን አከነ ጄቹ ጀልቀቤ፤ “ራጭቲ ፈሪሶታራ ኦፍ ኤገዻ፤ ኩንስ ፈኬስቱማዸ። 2 ወን ሀጉገሜ ኡቱ ህንሙልእፈምን ሀፉ ዮካን ወን ዾክፈሜ ኡቱ ህንቤከምን ሀፉ ቶኮዩ ህንጅሩ። 3 ወን እስን ዱከነ ኬሰት ዱበተን፣ እፈ ጉያቲን ዸገአመ፤ ወን እስን ጎለ ኬሰት ጉረት ሀሳስተንስ በንቲ መናራ ለብሰመ።
4 “ያ ምቾተኮ፣ አን እስንትን ህመ፤ ወረ ዸግነ አጄሰኒ ኤርገሲሞ ከነ ጫላ ሆማ ጎቹ ህንደንዴኜ ህንሶዳትና። 5 አን ገሩ ከን እስን ሶዳቹ ቀብደን እስንትን አርግሲሰ፤ እሰ ኤርገ አጄሴ ቦዴ ገሃነምት ደርበቹዻፍ ታይታ ቀቡ ሰነ ሶዳዻ፤ ኤዬ፣ አን እስንትን ህመ፤ እሰ ሶዳዻ። 6 ዳሎቴን ሸን ሳንትመ ለመት ጉርጉረሙ ምቲ? እሳን ኬሳ ገሩ ቶኮዩ ዋቅን ህንእራንፈቱ። 7 ዹጉማኑ ርፌንስ መታኬሰኒ ሁንድ ለካአሜረ። ህንሶዳትና፤ እስን ዳሎቴ ሄዱ ጫላ ገቲ ቀብዱቲ።
8 “አን እስንትን ህመ፤ ነመ ፉለ ነሞታ ዱረት እፋን እፈት ዹጋ ናፍ በኡ ከሚፍዩ፣ እልም ነማስ ፉለ ኤርገሞተ ዋቃ ዱረት ዹጋ ንበአ። 9 ነምን ፉለ ነሞታ ዱረት ነ ገኑ ከምዩ ገሩ ፉለ ኤርገሞተ ዋቃ ዱረት ንገነመ። 10 ነመ እልመ ነማቲን ሞርሜ ጄቸ ቶኮ ዱበቱ ሁንዳፍ ንዺፈመ፤ ነመ ሀፉረ ቁልቁሉዻን ሞርሜ ዱበቱ ከሚፍዩ ገሩ ህንዺፈሙ።
11 “ዮሙ መኔን ሰገዳ፣ ቡልችቶታፊ አቦቲ ታይታ ዱረት ዽኤፈምተንት አከምት አከ ፈልመተን ዮካን ማል አከ ጄተን ህንያደእና። 12 ሀፉር ቁልቁሉን ዬሩመ ሰነ ዋን እስን ጄቹ ቀብደን እስን በርሲሳቲ።”
ፈኬኘ ሶሬሰ ጎዋ
13 ቱተ ሰነ ኬሳ ነምች ቶኮ፣ “ያ በርሲሳ፣ አከ ኦቦሌስኮ ዻለ ናህሩፍ ማሎ እት ናፍ ዱበዹ” ጄዼን።
14 ዬሱስ ገሩ ዴብሴ፣ “ነመነ፣ ኤኙቱ እስን ግዱት አባ ሙርቲ ዮካን ህርቱ ዻላ ነ ጎዼ?” ጄዼን። 15 እንስ፣ “እላለዻ! ዶቅኑማ ሁንደራስ ኦፍ ኤጋ፤ ጅሬኝ ነመ ቶኮ ባይእነ ቀቤኘሳቲን ህንሙርቴፈሙቲ” ጄዼን።
16 እንስ አከነ ጄዼ ፈኬኘ ከነ እሳንት ህሜ፤ “ለፍት ቆቲሳ ነምቸ ሶሬሰ ቶኮ ምዻን ጉዳ ኬኔፍ። 17 ነምች ሱንስ፣ ‘አን ዋን ለፈን እት ምዻንኮ ገልፈዹ ህንቀብኔፍ ማል ጎቹ ናፍ ወየ?’ ጄዼ ገራሳት ያዴ።
18 “እንስ አከነ ጄዼ፤ ‘ወን አን ጎዹ ከነ፤ ጎምብሳኮ ዲጌ ጉዳሳ ነንእጃረዸ፤ ምዻንኮፊ ምአኮ ሁንደ አችን ኩፈዸ። 19 ሉቡኮቲንስ፣ “ያ ሉቡኮ፣ አት ዋን ጋሪ ሄዱ ከን ወጋ ባይኤፍ ኩፈሜ ቀብደ፤ ቦቆዹ፤ ኛዹ፤ ዹግ፤ ገመድስ” ነንጄዸ።’
20 “ዋቅን ገሩ፣ ‘ያ ጎውቸ፣ ኤደኑመ ሉቡኬ ስራ ፉዸቹ በርባዱ፤ ኤጋ ወን አት ወልት ቀበቴ ሱን ከን ኤኙ ተአ?’ ጄዼን።
21 “ከናፉ ነምን ኦፊሳቲፍ በዻዹማ ኩፈቴ ፉለ ዋቃ ዱረትሞ ህንሶሮምን ከምዩ አከሱመ ተአ።”
ህንያደእና
12፥22‑31 ኩወፈ – ማቴ 6፥25‑33
22 ዬሱስስ በረቶተሳቲን አከነ ጄዼ፤ “ከናፉ አን እስንትን ህመ፤ ‘ማል ኛትነ?’ ጄተኒ ዋኤ ጅሬኘኬሰኒ ህንያደእና፤ ዮካን ‘ማል ኡፈትነ?’ ጄተኒ ዋኤ ዸግነኬሰኒ ህንያደእና። 23 ጅሬኝ ኛተ ጫለ፤ ዸግንስ ኡፈተ ጫላቲ። 24 ሜ አራጌዪ እላላ፦ እሳን ህንፈጫፈተን ዮካን ህንሃመተን፤ ጎምብሳ ዮካን ጉምቢ ህንቀበን፤ ተኡስ ዋቅን እሳን ሶረ። እስንሞ ሀመም ስምብሮተ ጫላ ገቲ ጉዳ ቀብዱ! 25 እስን ኬሳ ነምን ያደኡዻን ሆጃሳረት ዹንዹመ ቶኮ ደበለቹ ደንደኡ ኤኙ? 26 ዮስ እስን ኤርገ ዋን ጥኖ አከሲሌ ጎዸቹ ህንደንዴኜ፣ ማሊፍ ዋን ብራፍ ያዶፍቱሬ?
27 “ደራራወን ቦሶና አከምት አከ ጉደተን ሜ እላላ፤ እሳን ህንዸመአን ዮካን ህንፎአን። አን ገሩ እስንትን ህመ፤ ሶሎሞንዩ ኡልፍነሳ ሁንደ ኬሰት፣ አከ ቶኮሳኒት ህንኡፈትኔ። 28 እስን ያ ወረ አመንቲ ጥኖነነ! ዋቅን ኤርገ መርገ ድሬ ከን ሀርአ ጅሩፊ ከን ቦርሞ እብደት ነቀሙትዩ አከስት ኡፍሴ፣ እስንትሞ ሀመም ከነ ጫላ ሃኡፍሱሬ። 29 ቀልቢኬሰን ዋን ኛተንረ ዮካን ዋን ዹግደንረ ህንካአትና፤ ዋኤሳስ ህንያደእና። 30 አዱኛን ኦርሞታ ዋን ከነ ሁንደ ንበርባዱቲ፤ አባንኬሰን አከ ወን ኩን ሁንድኑ እስን በርባችሱ ንቤከ። 31 ገሩ ሞቱማሳ በርባዳ፤ ወን ኩን አከሱመ እስኒፍ ኬነመ።
32 “እስን ከረ ጥኖነነ፣ ህንሶዳትና፤ አባንኬሰን ሞቱማ እስኒ ኬኑ ጃለቴራቲ። 33 ዋን ቀብደን ጉርጉራቲ ህዬዪፍ ኬና። ኮሮጆ ህንሞፎፍኔ፣ ቀቤኘ ዹመ ህንቀብኔስ ሰሚረት፣ እዶ ሀቱን እት ህንዽኣትኔፊ ብሊንስ ህንበሌስኔት ኦፊኬሰኒፍ ኩፈዻ። 34 እዱመ በዻዹማንኬሰን ጅሩ ሰነ ገራንኬሰንስ ጅራቲ።
ቆጳአኒ ኤጉ
12፥35፣36 ኩወፈ – ማቴ 25፥1‑13፤ ማር 13፥33‑37
12፥39፣40፣42‑46 ኩወፈ – ማቴ 24፥43‑51
35 “ተጃጅላፍ ህዸዻቲ ቆጳኣ፤ እብሳኬሰንስ እብሰዻ፤ 36 አኩመ ነሞተ ዮሙ ጎፍታንሳኒ ጭዸ ፉዻፊ ሄሩማቲ ገሌ በልበለ ዸዸኡት ደፈኒ እሳፍ በኑፍ ጄዸኒ ቆጳአኒ እሰ ኤገኒ ተኣ። 37 ገርቦትን ጎፍታንሳኒ ዬሮ ገሉት እሳኒ ደመቀኒ ጅረን አርጉ ሱን ኤብፈሞዸ፤ አን ዹጉመን እስንት ህመ፤ እን መርጥፈቴ አከ እሳን ኛታፍ ታአን ንጎዸ፤ ዹፌስ እሳን ተጃጅለ። 38 ገርቦትን ጎፍታንሳኒ ሀልከንቸ ኬሳ ኩታ ለመፋት ዮካን ኩታ ሰደፋት ዹፌ አከሱመ እሳኒ ደመቀኒ ጅረን እሳን አርጉ ሱን ኤብፈሞዸ። 39 ገሩ ዋን ከነ ሁበዻ፦ አብች መና ኡቱ ሰኣቲ ከምት አከ ሀቱን ዹፍቱ ቤኬ፣ ስላ አከ መንሳ ጨብሰሜ ሴነሙ እት ህንዺሱ ቱሬ። 40 እስንስ አከሱመ ቆጳኡ ቀብዱ፤ እልም ነማ ሰኣቲ እስን ህንኤግኔት ዹፋቲ።”
41 ጴጥሮስስ፣ “ያ ጎፍታ፣ አት ፈኬኘ ከነ ኑ ቆፈትሞ ነመ ሁንዱመት ህምተ?” ጄዼ ጋፈቴ።
42 ጎፍታንስ አከነ ጄዼ ዴብሴ፤ “ኤጋ ሆጂ አዴምስሳን አመነማፊ ኦጌስ ከን ጎፍታንሳ አከ እን ኛተሳኒ ዬሮ መሉት እሳኒ ኬኑፍ ጄዼ ገርቦተሳረት እሰ ሙዱ ኤኙ? 43 ገርብች ጎፍታንሳ ዮሙ ዴብኡት ኡቱ እን አከሱመ ሆጄቱ እሰ አርጉ ሱን ኤብፈማዸ። 44 አን ዹጉመ እስንት ነንህመ፤ እን ቀቤኘሳ ሁንደረት እሰ ሙደ። 45 ገርብች ሱን ገሩ ዮ፣ ‘ጎፍታንኮ ዹፉፍ ዬሮ ዼራ ቱረ’ ኦፊን ጄዼ፣ ገርቦተ ዺራቲፊ ዱበርቶታ ቱሙ ጀልቀቤ፣ ዮ ኛቴ ዹጌ መቻኤ፣ 46 ጎፍታን ገርብቸ ሰና ጉያ እን እሰ ህንኤግኔፊ ሰኣቲ እን ህንቤክኔት ንዹፈ። እንስ እሰ ኩኩተ፤ ወረ ህንአመኔ ኬሰትስ እሰ ረመደ።
47 “ገርብች ኡቱ ፌዺ ጎፍታሳ ቤኩ ህንቆጶፍኔ ዮካን ዋን ጎፍታንሳ በርባዱ ህንሆጄትኔ ሱን አከ መሌ ቱመመ። 48 ነመ ኡቱ ህንቤክን ዋን እሰ አደበምሲሱ ሆጄቴ ገሩ አደበ ሰልጳቱ እሰረ ገአ። ነመ ወን ባይኤን እት ኬነሜ ሁንደራ ዋን ባይኤቱ ኤገመ፤ ነመ እማናን ጉዳን እት ኬነሜራሞ ከን ጫሉቱ በርባደመ።
ገርገር በኡ መሌ ነጋ ምት
12፥51‑53 ኩወፈ – ማቴ 10፥34‑36
49 “አን እብደ ለፈረ ቡሱፍን ዹፌ፤ ኡቱ እን አሙመዩ ቀበቴ አን አከመን ሀወ! 50 ገሩ ጩጳ አን ጩጰሙ ቶኮቱ ጅረ፤ ሀመ እን ራወተሙት አን አከ መሌ ነንዽጰዸ! 51 እስን ዋን አን ለፈረት ነጋ ቡሱፍ ዹፌ ሴቱ? አከስ ምት፤ አን እስንትን ህመ፤ አን ገርገር በኡ ፍዱፈን ዹፌ መሌ ነጋ ቡሱፍ ህንዹፍኔ። 52 ስአች ማቲን ነመ ሸን ቀቡ ቶኮ ገርገር ቆደመ፤ ነምን ሰዲ ለመት ከአ፤ ነምን ለመሞ ነመ ሰዲት ከአ። 53 አባን እልመት፣ እልም አባት፣ ሃት እንተለት፣ እንተል ሃዸት፣ አማቲን ኒቲ እልማት፣ ኒቲን እልማስ አማቲሼት ከኡዻን ገርገር በኡ።”
በረ እላለኒ ዋ ህሙ
54 ዬሱስስ ቱተ ሰናን አከነ ጄዼ፤ “እስን ዮሙ ዱሜሰ ከራ ልጠ ቢፍቱቲን ኦል በኡ አርግተንት ዬሩመ ሰነ፣ ‘ቦካን ንሮበ’ ጄቱ፤ እንስ ንሮበ። 55 ዮሙ ቡቤን ክባ ቡብሱትሞ፣ ‘ንሆአ’ ጄቱ፤ እንስ ንሆአ። 56 ፈኬስቶተነነ! እስን ብፈ ለፋቲፊ ሰሚቲፍ ሂካ ኬኑ ንቤክቱ። በረ አማ ከናፍሞ ሂካ ኬኑ አከምት ወላልቱ?
57 “እስን ማሊፍ ኦፉመኬሰኒ ዋን ቀጄላ ህንሙርቴስኔ? 58 አት ዮሙ አመጃጂኬ ወጅን ገረ አባ ሙርቲ ዸቅጡት፣ ከሩመረት እሳን ወልት አራረሙ ጭምሲ ያል፤ ዮ ከና አቺ አመጃጂንኬ አባ ሴራት ስ ጌሰ፤ አባን ሴራስ ደበርሴ ፖልሲት ስ ኬነ፤ ፖልሲንሞ መነ ህዻት ስደርበተ። 59 አን ስት ነንህመ፤ አት ሀመ ሳንትመ እሼ ዹማ ኦፍራ ባፍቱት አቺ ህንባቱ።”