15
ፋርፈትና ሙሴቲፊ ሚርያም
1 ዮሙስ ሙሴፊ እስራኤሎን ፋርፈትና ከነ ዋቀዮፍ ፋርፈተን፦
“አን ዋቀዮፍ ነንፋርፈዸ፤
እን ኦል ኦል ጄዼራቲ።
እን ፈርዳፊ ነምቸ ፈርደ ያበቴ
ገላነት ገድ ደርበቴረ።
2 “ዋቀዮ ጀብነኮቲፊ ፋርፈትናኮት፤
እን ፈይነኮ ተኤረ።
እን ዋቀኮት፤ አንስ እሰ ነንጀጀዸ፤
እን ዋቀ አባኮቲት፤ አንስ እሰ ኦል ኦል ነንቀበ።
3 ዋቀዮ ጎተ ወራናት፤
መቃንሳ ዋቀዮ።
4 እን ጋሪወን ፈረኦኒፊ ሎልቶተሳ
ገላነት ገድ ደርበቴረ።
ቆንዳልቶተ ፈረኦን ኬሳ ፍለተምቶትን፣
ገላነ ዲማ ኬሰ ዽዽመኒሩ።
5 ቱጁብን እሳንረ ገረ ገሌ፤
እሳንስ አኩመ ዸጋ ቱጁበት ገድ ዽዽመን።
6 ያ ዋቀዮ፣
ሀርክኬ ምርጋ ሁምናን ኡልፍነ ቀቤሰ።
ያ ዋቀዮ፣
ሀርክኬ ምርጋ ዲነ ንሁሬሰ።
7 “አት ጉድነ ኡልፍነኬቲቲን
ወረ ሲን ሞርመን ገድ ደርበቴ።
ኣሪኬ ቦበኣ ንኤርግቴ፤
እንስ አኩመ ሀበቂት ጉቤ እሳን ፍጤ።
8 ሀፉረ ፉኛንኬቲቲን
ብሻኖትን ቱለመን።
ብሻን ያኡ አኩመ ኬኘኒት ኦል ዻበቴ፤
ቱጁቦንስ ወለካ ገላናት እትተን።
9 ዲን፣ ‘አን ፋነ ቡኤ እሳን ቀቀበ።
ቦጁ ነንቆደዸ፤
አን እሳንረት ፌዺኮ ነንጉተዸ።
ጎራዴኮ ነንሉቅፈዸ፤
ሀርክኮ እሳን በርበዴሰ’ ጄዼ ነንዻደቴ።
10 አት ገሩ ቡቤኬ እት ቡብፍቴ፤
ገላንሞ እሳንረ ገረ ገሌ።
እሳንስ አኩመ ስቢላ
ብሻኖተ ጀጀቦዻን ልቅምፈመን።
11 ያ ዋቀዮ፣
ዋቆተ ኬሳ ኤኙቱ ስ ፈካተ?
ቁልቁልናን ስምቦ ቀቤስ፣
ኡልፍናን ሶዳችሳን፣
ሆጂ ድንቂ ሆጄቹትስ
ከን አከኬቲ ኤኙ?
12 “አት ሀርከኬ ምርጋ ድሪርፈናን፣
ለፍት እሳን ልቅምስቴ።
13 አት ሰበ ፉርቴ ሰነ፣
ጃለለኬ ህንጌደረምኔን ጌጌስተ።
ጀብነኬቲንስ
ገረ እዶ ጅሬኘኬቲ ቁልቁሉት እሳን ቀጄልችተ።
14 ሰቦትን ዸገአኒ ሆለቱ፤
ሙደምሱንስ ሰበ ፍልስጤም ቀበቴ።
15 ሀንገፎትን ኤዶም ንርፈቱ፤
ቡልችቶተ ሞኣብስ ናሱቱ ቀበተ፤
ወር ከነኣንስ ብሻኑመ ተኡ፤
16 ሶዳፊ አብዲ ኩተቹን እሳንረ ቡአ።
ያ ዋቀዮ፣ ሀመ ሰብንኬ ደርቡት፣
ሀመ ሰብን አት ብተቴ ሱን ደርቡት
ጀብነ ሀርከኬቲቲን
እሳን አኩመ ዸጋ ጨልእሱ።
17 ያ ዋቀዮ፣ አት ገረ ቱሉ ዻለኬቲት፣
ገረ ለፈ እዶ ጅሬኘኬቲ ጎዸቹፍ ቶልፈቴት፣
ያ ጎፍታ አት ገረ እዶ ቁልቁሉ ሀርክኬ ሁንዴሴት
ኦል ገልችቴ እሳን ዻብደ።
18 “ዋቀዮ፣
በረ በራ ሀመ በረ በራት ሞአ።”
19 ዮሙ ፈርዴን፣ ጋሪወኒፊ አቦቲን ፈርዳ ከን ፈረኦን ገላነ ሴነንት ዋቀዮ ብሻኖተ እሳንረ ገረገልቼ፤ እስራኤሎን ገሩ ለፈ ጎጋረ ዴመኒ ገላነ ኬሰ ደርበን። 20 ሚርያም ኦቦሌቲን አሮን ራጅቲን ሱን ድቤ ሀርከት ቀበቴ ካቴ፤ ዱበርቶትን ሁንድኑስ ድቤሳኒ ፉዸተኒ ስርባ እሼ ፋነ ቡአን። 21 ሚርያምስ አከነ ጄቴ እሳኒፍ ፋርፈቴ፦
“ዋቀዮ ፋርፈዻ፤
እን ኡልፍናን ሞአቴራቲ።
እን ፈርዳፊ ነምቸ ፈርደ ያበቴ
ገላነት ገድ ደርበቴረ።”
ብሻን ማራቲፊ ብሻን ኤልም
22 ሙሴንስ ሰበ እስራኤል ገላነ ዲማ ብራ ፉዼ ቀጄልቼ፤ እሳንስ ገሞጂ ሹር ሴነን። እስራኤሎንስ ኡቱ ብሻን ህንአርገን ጉያ ሰዲ ገሞጂ ኬሰ ዴመን። 23 እሳንስ ዮሙ ማራ ገአንት ብሻንሳ ዹጉ ህንደንዴኜ፤ ብሻን ሱን ሀዻኣ ቱሬቲ። ወን እዶን ሱን ማራ ጄዸሜፍስ ከኑመ። 24 ጀር ሱንስ፣ “ኑ ማል ሃዹግኑ?” ጄዸኒ ሙሴት ጉንጉመን።
25 ዮሙስ ሙሴን ዋቀዮት እይናን፣ ዋቀዮ ሙከ ቶኮ እሰ አርግሲሴ። እንስ ሙከ ሰነ ብሻንት ገድ ደርበቴ፤ ብሻን ሱንስ ንምኣዌ።
ዋቀዮስ እዶ ሰነት ስርናፊ ሴረ እሳኒፍ ባሴ፤ አችትስ እሳን ቆሬ። 26 እንስ አከነ ጄዼ፤ “አት ዮ ሰገሌ ዋቀዮ ዋቀኬቲ ገራ ቶኮን ዸጌሴ፣ ዮ ዋን ፉለሳ ዱረት ቀጄላ ተኤ ሆጄቴ፣ ዮ አጀጀሳ ቀልቤፈቴፊ ዮ ሴረሳ ሁንደ ኤግዴ፣ አን ዹኩበ ወረ ግብጥት ፍዴ ሰነ ኬሳ ቶኮዩ ስት ህንፍዱ፤ አን ዋቀዮ ስ ፈይሱዻቲ።”
27 እሳንስ ገረ ኤልም እዶ ቡርቃን ኩዸ ለማፊ ሙኬን ሜጢ ቶርባተምን ቱረን ዹፈኒ አች ብሻን ብረ ቁበተን።