ኡመትን ጩቡሳ ህመቴ
ፋርፈትና 106
106፥1፣47‑48 ኩወፈ – 1ሴና 16፥34‑36
1 ሃሌሉያ።
ዋቀዮፍ ገለተ ገልቻ፤ እን ጋሪዻቲ፤
ጃለልሳ በረ በራን ጅራተ።
2 ኤኙቱ ሆጂ ዋቀዮ ጀባ ሰነ ለብሱ፣
ዮካን ገለተሳ ጉቱማት ኦዴሱ ደንደኣ?
3 ወር ጀቤሰኒ ሙርቲ ቀጄላ ኤገን፣
ወር ዬሮ ሁንደ ዋን ቀጄላ ሆጄተን ኤብፈሞዸ።
4 ያ ዋቀዮ፣ ዮሙ ሰበኬት ፋረ ቶልቱት ነ ያደዹ፤
ዮሙ እሳን ኦልችቱትስ ነ ገርጋር፤
5 አከ አን በዻዹማ ፍለተምቶተኬቲ አርጉፍ፣
አከ አን ገመቹ ሰበኬቲ ኬሰት ህርማዼ
ዻለኬ ወጅን ቦኑፍ ነ ያደዹ።
6 ኑ አኩመ አቦቲኬኛ ጩቡ ሆጄትኔረ፤
የከ ሆጄትኔረ፤ ሀምነስ ሆጄትኔረ።
7 አቦቲንኬኘ ዬሮ ብየ ግብጥ ኬሰ ቱረንት፣
ድንቂኬ ህንሁበትኔ፤
ባይእነ አራረኬቲስ ህንያደትኔ፤
እሳን ገላነ ብረት፣ ገላነ ዲማ ብረት ስት ፍንጭለን።
8 ተኡስ እን አከ ሁምንሳ ጉዳን ሱን ቤከሙፍ፣
መቃሳቲፍ ጄዼ እሳን ኦልቼ።
9 እን ገላነ ዲማ እፈቴ፤ ገላንችስ ንጎጌ፤
አኩመ ዋን ገሞጂ ኬሰ ደበርሱት ለፈ ጎጋረ እሳን ደበርሴ።
10 ሀርከ አመጃጂሳኒ ኬሳ እሳን ባሴ፤
ሁምነ ዲና ጀላስ እሳን ፉሬ።
11 ብሻኖትን ዲኖተሳኒ ልቅምሰን፤
ቶኮንሳኒዩ ህንሀፍኔ።
12 ኤርገሲ እሳን ዱቢሳ አመነኒ
ፋርፈናዻን እሰ ገለቴፈተን።
13 እሳን ገሩ ዮሙሱመ ዋን እን ሆጄቴ ቱሬ ደገተን፤
ጎርሰሳስ ኦብሳን ህንኤገትኔ።
14 ገሞጂ ኬሰት ዸራ ሀማዻን ጉተመን፤
ለፈ ኦና ኬሰትስ ዋቀ ቆረን።
15 ከናፉ እን ዋን እሳን ከዸተን ኬኔፍ፤
ገሩ ዹኩበ ነመ ሁቅሱ እሳንት ኤርጌ።
16 እሳን ቁበተ ኬሰት ሙሴፊ
አሮን ቁልቁልቸ ዋቀዮት ህናፈን።
17 ለፍት አፋን በነቴ ዳታንን ልቅምስቴ፤
ገሬ አቢራምስ ገድ ፉዸቴ።
18 ዱከ ቡቶተሳኒ ግዱት እብድ ቦበኤ፤
አረብን እብዳስ ሀሞተ ፍጤ።
19 እሳን ኮሬብት ጀቢ ቶልፈተን፤
ፈኪ በቅፈሜ ቶልፈሜስ ዋቄፈተን።
20 እሰ ኡልፍነሳኒ ተኤ ሰነ፣
ፈኪ ሰንጋ መርገ ዼዱት ጌደረን።
21 ዋቀ እሳን ፈይሴ፣
እሰ ብየ ግብጥት ዋን ጉርጉዳ ሆጄቴ ሰነ እራንፈተን።
22 ድንቂ እን ብየ ሃም ኬሰት ሆጄቴ፣
ሆጂ ሶዳችሳ እን ገላነ ዲማረት ሆጄቴስ ንእራንፈተን።
23 ከናፉ ኡቱ ፍለተማንሳ ሙሴን
አከ ዼከምስ ዋቃ እሳን ህንበሌስኔፍ
ግዱ ገሌ ፉለሳ ዱረ ዻበቹ ባቴ ስላ
ዋቅን አከ እሳን በሌሱ ዱበቴ ቱሬ።
24 እሳንስ ብየ ነመት ቶሉ ሰነ ቱፈተን፤
ዋዳ ዋቅን ገሌስ ህንአመኔ።
25 ዱንካኖተሳኒ ኬሰት ንጉንጉመን፤
ዋቀዮፍስ ህንአጀጀምኔ።
26 ከናፉ እን አከ ገሞጂ ኬሰት
እሳን ገቱ ሀርከሳ ኦል ቀበቴ ከከቴ፤
27 ሰኚሳኒ አከ ሰቦተ ግዱት ገቱ፣
ብዮተ ሁንደ ኬሰስ አከ እሳን ብትኔሱ ከከቴ።
28 እሳን በኣል ጴኦርት ኦፍ ኬነኒ
ኣርሳ ዋቆተ ሉቡ ህንቀብኔፍ ዽኤፈሜ ኛተን።
29 ሆጂሳኒ ሀማ ሰናን
ዋቀዮን ዼከምሳፍ ከካሰን፤
ዸእችስ እሳንረ ቡኤ።
30 ገሩ ፊኔሃስ ከኤ ግዱ ሴናን
ዸእች ሱን ዻበቴ።
31 ኩንስ ዸሎታ ሀመ ዸሎታት፣
አከ ቀጄሉማት እሳፍ ሄሬገሜ።
32 እሳን ብሻን መሪባ ብረት አከ ዋቀዮ ኣሩ ጎዸን።
ሙሴንስ ሰበቢሳኒቲፍ ረከቴ፤
33 ሰበቢ እሳን ሀፉረ ዋቃት ፍንጭለኒፍ
ሙሴን ኡቱ እት ህንያድን ዱበቴ።
34 እሳን አከ ዋቀዮ እሳን አጀጄት፣
ሰቦተ ህንበሌስኔ፤
35 እሳን ገሩ ኦርሞተት መከመኒ
ዱዻሳኒ በረተን።
36 ዋቆተሳኒ ቶልፈሞ፣
ከኔን ክዮ እሳንት ተአን ዋቄፈተን።
37 እልማንሳኒቲፊ እንተለንሳኒ
ኣርሳ ጎዸኒ ሀፉሮተ ሀሞፍ ዽኤሰን።
38 እሳንስ ዺገ ወረ በሌሳ ህንቀብኔ፣
ዺገ እልማንሳኒቲፊ እንተለንሳኒ፣
ከን ዋቆተ ቶልፈሞ ከነኣኒፍ
ኣርሳ ጎዸኒ ዽኤሰን ሰነ ዸንገላሰን፤
ብየቲንስ ዺገሳኒቲን ፋለምቴ።
39 እሳን ዋኑመ ሆጄተኒን ኦፍ ጡሬሰን፤
ሆጂሳኒቲን ሰጋገልቶተ ኦፍ ታስሰን።
40 ከናፉ ዋቀዮ ሰበሳት ኣሬ፤
ሀንዹራሳስ ንበልፌ።
41 እን ደበርሴ ኦርሞተት እሳን ኬኔ፤
አመጃጆንሳኒስ ኦፍ ጀለት እሳን ቡልቸን።
42 ዲኖትንሳኒ እሳን ጩንቁርሰን፤
ሁምነሳኒ ጀለስ እሳን ገልፈተን።
43 እን ዬሮ ባይኤ እሳን በራሬ፤
እሳን ገሩ እቱመ ፉፈኒ ፍንጭለን፤
እቱመ ጫልችሰኒስ ጩቡ ሆጄተን።
44 እን ገሩ ዮሙ እየሳኒ ዸገኤት፣
ረክነሳኒ ሁበቴ፤
45 እሳኒፍ ጄዼ ከኩሳ ያደቴ፤
ሰበቢ ጃለለሳ ጉዳ ሰናቲፍ ገራ ላፌፍ።
46 እን አከ ወር እሳን ቦጅአን ሁንድኑ
ገራ እሳኒፍ ላፈኒፍ ጎዼ።
47 ያ ዋቀዮ፣ ዋቀኬኘ ኑ ኦልች፤
አከ ኑ መቃኬ ቁልቁሉ ሰነ ገለቴፈኑፍ፣
አከ ገለተኬቲን ኦፍ ጀጅኑፍስ፣
ኦርሞተ ኬሳ ወልት ኑ ቀብ።
48 ዋቀዮ፣ ዋቀ እስራኤሊቲፍ፣
በረ በራ ሀመ በረ በራት ገለን ሃገኡ።
ነምን ሁንድኑ “አሜን!” ሃጄዹ።
ሃሌሉያ!