2
1 አን እዶኮ ዻበዼ
ደላ ኤጉምሳረ ነንቱረ፤
ሜ ዋን እን ናን ጄዹ አርጉፍ
ዴቢ አን ጉንጉሚ ከናፍ ኬኑ መሉ ቤኩፍ ነንእላለ።
ዴቢ ዋቀዮ
2 ኤርገሲ ዋቀዮ አከነ ጄዼ ዴቢ ኬኔ፦
“አከ ነምን ዱብሱ ቶኮ ቀበቴ ፊጉፍ፣
ሙልአተ ሰነ እፈ ጎዺ
ገበቴረት በሬስ።
3 ሙልአትን ኩን ዬሮ ሙርታኤ ቶኮ ኤገታቲ፤
እን ዋኤ ዹመሳ ዱበተ መሌ ህንሶቡ።
ዮ ቱሬስ እሰ ኤግ፤
እን ዹጉማን ንዹፈ፤ ህንቱሩስ።
4 “ኩኖ እን ኦፍ ቦኮክሴረ፤
ሀዊንሳስ ስሪ ምት፤
ነምን ቀጄላን ገሩ አመንቲሳቲን ጅራተ፤
5 ዹጉማን እን ዳዺ ወይኒቲን ንጎዎምፈመ፤
ኦፍ ቱለ፤ ቦቆናስ ህንቀቡ።
እን አኩመ ሲኦል ሰሰተ፤
አከ ዱኣስ ከን ህንቁፍኔዸ።
እን ሰቦተ ሁንደ ወልት ቀበተ፤
ኡመተ ሁንደስ ቦጅኤ ፉዸተ።
6 “እሳን ሁንድ እሰ ቱፈተኒ እት ኮልፋ፣
“ ‘ነመ ምአ ሀተሜ ቱለቴ
ሳምቻን ኦፍ ሶሮምሱፍ ወዮ!
ወን ኩን ሀመ ዮሚት እት ፉፈ’
ጄዸኒ እት ህንቆሰኒ?
7 ወር ልቂ ስራ ቀበን አኩመ ተሳ ስት ህንከአኒ?
እሳን ከአኒ ስ ህንሆለቺሰኒ?
ኤርገሲ አት ሀርከሳኒ ጀለ ገልተ።
8 ሰበቢ አት ሰበ ሄዱ ሳምቴፍ
ነሞትን ሀፈን ስ ሳሙ።
አት ዺገ ነማ ዸንገላፍቴርታቲ፤
አት ብዮተ፣ መጋላወኒፊ
ነሞተ እሳን ኬሰ ጅራተን ሁንደ በሌስቴርተ።
9 “ነመ ቡኣ ህንመሌን መነ እጃረቱ
ከን በዲሰ ጀላ በኡፍ ጄዼ
ለፈ ኦል ከኣረት እዶ ጅሬኛ ቶልፈቱፍ ወዮ!
10 አት ሉቡ ነመ ባይኤ ገላፈቹዻፍ፣
ዋን ነመ ቃኔሱ መነኬት መለቴ
ሉቡኬት በዲሰ ፍዴ።
11 ዸጋወን ኬኘን ኬሳ እዩ፤
ዴምዴሞን ሙካስ ጀላ ቀበ።
12 “ነመ ዺገ ዸንገላሱዻን መጋላ እጃሩፍ፣
ከን የካን መጋላ ሁንዴሱፍ ወዮ!
13 አከ ደዸቢን ነማ አኩመ ቆራን እብዳ ተኤ፣
አከ ሰቦትንስ አከሱማን ኦፍ ደዸብሲሰን
ዋቀዮ ዋን ሁንደ ደንደኡ ሙርቴሴረ ምቲ?
14 አኩመ ብሻን ገላነ ጉቱ ሰነ
ለፍት ኡልፍነ ዋቀዮ ቤኩቲን ጉተምቲቲ።
15 “ነመ ቁላ ዸግነ ኦላሳ እላሉፍ ጄዼ
ሀመ እን መቻኡት
ቀልቀሎ ኬሳ ዳዺ ወይኒ እሳፍ ቡሱፍ ወዮ።
16 አት ቆደ ኡልፍና ቃኒዻን ጉተምተ።
አመ ደበሬን ከንኬት! አከ ቁላንኬ ሙልአቱፍ ዹግ።
ጦፎን ምርገ ዋቀዮ ስት ገረገለ፤
ሰልጵንስ ኡልፍነኬ ሀጉገ።
17 ፍንጭል አት ልባኖንት ሆጄቴ ስልቅምሰ፤
ሆሪ ፍጡንኬ ስ ርፈቺሰ።
አት ዺገ ነማ ዸንገላፍቴርታቲ፤
አት ብዮተ፣ መጋላወኒፊ ነሞተ እሳን ኬሰ ጅራተን
ሁንደ በሌስቴርተ።
18 “ዋቅን ቶልፈማን ኦጌሰ ሀርካቲን ሶፈሙ
ዮካን ፈኪን ሶበ በርሲሱ ፋይዳ ማሊ ቀበ?
ነምን እሰ ቶልቹ ቶኮ ሆጂዹመ ሀርከሳ አመነታቲ፤
እን ዋቆተ ቶልፈሞ ዱበቹ ህንደንዴኜ ቶልቸ።
19 ነመ ሙካን፣ ‘ደመቅ!’
ዮካን ዸጋ ሉቡ ህንቀብኔን፣ ‘ከእ!’ ጄዹፍ ወዮ።
እን በርሲሱ ንደንደኣ?
ኩኖ እን ወርቄፊ ሜቲ ድበሜረ፤
ሀፉር ቶኮዩ እሰ ኬሰ ህንጅሩ።”
20 ዋቀዮ ገሩ መነ ቁልቁሉማሳ
ቁልቁሉ ሰነ ኬሰ ጅረ፤
ለፍት ሁንድ ፉለሳ ዱረት ሃጨልእስቱ።