ረክናፊ አብዲ ነመ ቀጄላ
ፋርፈትና 22
ዱረ ቡኣ ፋርፈቶታቲፍ። ዬደሎ “ቦሮፈ ገነማ” ጄዹ። ፋርፈትና ዳዊት።
1 ያ ዋቀኮ፣ ያ ዋቀኮ፣ አት ማሊፍ ነ ዺፍቴ?
አት ነ ገርጋሩራ፣
እየ ኮራስ ማሊፍ አከስ ፈጋተ?
2 ያ ዋቀኮ፣ አን ጉያ ጉያ ስትን እየዸ፤
አት ገሩ ዴቢ ናፍ ህንዴብፍቱ፤
ሀልከን ሀልከንስ አፋን ህንቀበዹ።
3 አት ገሩ ቁልቁልቸ ቴሶረ ታኡዸ፤
አት ገለተ እስራኤል።
4 አቦቲንኬኘ ስ አመነተን፤
እሳን ስ አመነተን፤ አትስ እሳን ኦልችቴ።
5 እሳን ስት እየተን፤ ንፈይፈመንስ፤
ስ አመነተን፤ ህንቃኖፍኔስ።
6 አን ገሩ ራሞዸ መሌ ነመ ምት፤
አን ነመ ነምን እት ቆሱፊ ሰብንስ ቱፈቱዸ።
7 ወር ነ አርገን ሁንድኑ ነት ኮልፉ፤
መታሳኒ ራሰኒ ነ አረብሱ።
8 አከነስ ጄዹ፤ “እን ዋቀዮን አመነተ፤
ሜ ዋቀዮ እሰ ሃኦልቹ ካ።
እን ዋን እሰት ገመዱፍ፣ እሰ ሃኦልቹ።”
9 አት ገሩ ገደሜሰ ኬሳ ነ ባፍቴ፤
ሀርመ ሃዸኮረትስ፣ ስቱ ነጋን ነ ኤጌ።
10 አን ጋፈን ዸለዼ ጀልቀቤ ስረት ነንገተሜ፤
ኤርገ ሃትኮ ነ ዴሴ ጀልቀብዴ አት ዋቀኮት።
11 አት ነራ ህንፈጋትን፤
ረክን ዽኣቴራቲ፤
ነምን ነ ገርጋሩስ ህንጅሩ።
12 ኮሮሚን ባይኤን ነ መርሱ፤
ኮሮሚን ባሻን ጀጀቦንስ ከራ ሁንዱማን ነ መርሱ።
13 እሳንስ አከ ሌንጨ ቤለኤ ኣዱ
አፋንሳኒ በልእሰኒ ነት በነቱ።
14 አን አኩመ ብሻኒት ነንዸንገላፈሜ፤
ለፌንኮ ሁንድኑስ ወል ገድ ዺሴ።
ኦኔንኮ ገረ ገጋት ጌደረሜ፤
ነ ኬሰትስ በቄ።
15 ጀብንኮ አከ ቅራጪ ጎጌ፤
አረብንኮ ላጋት ነ መጠኔ፤
አዋረ ዱኣ ኬሰስ ነ ጪብስቴ።
16 ሰሮትን ነ መርሰኒሩ፤
ገሬን ነሞተ ሀሞ ነ መርሴረ፤
እሳንስ ሀርካፊ ሚለኮ ወራነኒ ፉላሰኒሩ።
17 አን ለፌኮ ሁንደ ለካኡ ነንደንደአ፤
እሳንስ እጀ በባሰኒ ነ እላሉ፤ አከስ ተኡኮትስ ንገመዱ።
18 እሳን ወያኮ ህረተን፤
ኡፈተኮትስ እጣ ቡፈተን።
19 ያ ዋቀዮ፣ አት ገሩ ነራ ህንፈጋትን፤
ያ ጀብነኮ ነ ገርጋሩፍ አሪፈዹ።
20 ሉቡኮ ጎራዴ ጀላ፣
ጅሬኘኮሞ ሁምነ ሰሮታ ጀላ ባስ።
21 አፋን ሌንጫ ጀላ ነ ምልቅስ፤
ጋንፈ ገፈርሳ ጀላስ ነ ባስ።
22 መቃኬ ኦቦሎተኮት ነንለብሰ፤
ወልዳ ኬሰትስ ስን ጀጀዸ።
23 እስን ወር ዋቀዮን ሶዳተን እሰ ጀጀዻ!
እስን ሰኚን ያቆብ ሁንድኑ እሰ ኡልፌሳ!
ሰኚን እስራኤል ሁንድኑስ እሰ ሶዳዻ!
24 እን ዽጵነ ነመ ዽጰቴ ህንቱፈትኔ
ዮካን ህንበልፍኔቲ፤
ዮሙ እን ገርጋርሳፍ እሰት እየቴትስ፣
ንዸገኤፍ መሌ ፉለሳ ህንዾክፈትኔ።
25 ገለን አን ያኢ ጉዳረት ሲፍ ገልቹ ስ ብራ ዹፈ፤
ወረ ስ ሶዳተን ዱረትስ ወሬገኮ ኦፍራ ነንባሰ።
26 ህዬዪን ኛተኒ ቁፉ፤
ወር ዋቀዮን በርባደተንስ እሰ ንጀጀቱ፤
ገራንኬሰን በረ በራን ሃጅራቱ!
27 ሀንዳር ለፋ ሁንድኑ ንያደተ፤
ገረ ዋቀዮትስ ንዴብአ፤
ማቲወን ሰቦታ ሁንድኑስ
ፉለሳ ዱረት ንሰገዱ፤
28 ሞቱማን ከን ዋቀዮቲ፤
እንስ ሰቦተ ሁንደ ንቡልቸ።
29 ሶሬዪን ለፋ ሁንድኑ ንኛቱ፤ ንዋቄፈቱስ፤
ወር ኦፍ ጅራችሱ ህንደንዴኜ ከኔን ብዮ ሴነን ሁንድ
ፉለሳ ዱረት ንጅልቤንፈቱ።
30 ዸሎትን ዹፉ እሰ ተጃጅለ፤
ዸሎተ ቦሪትስ ዋኤን ጎፍታ ንህመመ።
31 ሰበቢ እን ዋን ከነ ሆጄቴፍ፣
እሳን ሰበ ዸለቹፍ ጅሩት ቀጄሉማሳ ንለብሱ።